
VALSTYBINĖS ENERGETIKOS REGULIAVIMO TARYBOS INTERNETO SVETAINĖS SUKŪRIMO, GARANTINĖS IR PRIEŽIŪROS, VYSTYMO PASLAUGŲ PIRKIMO TECHNINĖ SPECIFIKACIJA

I. BENDROJI INFORMACIJA

1. Valstybinės energetikos reguliavimo tarybos (toliau – VERT arba Perkančioji organizacija) interneto svetainė (www.vert.lt) sukurta 2013 m. naudojant „Microsoft SharePoint Server 2013“ (šiuo metu naudojama „Microsoft SharePoint Server 2016“ versija) platformą. Dabartinė turinio valdymo sistema (toliau – TVS) yra nepatogi, nebeatitinka šiuolaikinių standartų, apsunkina turinio įkėlimą, nėra tinkamo pritaikymo įvairiems įrenginiams. Dėl išaugusio informacijos kiekio struktūra tapo sudėtinga, apsunkindama paiešką tiek vartotojams, tiek darbuotojams. Būtina diegti naujus sprendimus, kurie užtikrintų modernią, patogią, interaktyvią ir mobiliems įrenginiams pritaikytą svetainę, atitinkančią šiuolaikinius technologinius standartus. Sukūrus naują interneto svetainę VERT būtų atpažįstama per modernų, vientisą ir estetišką svetainės dizainą, įtraukiančią, lengvai suprantamą bei nuoseklią vaizdinę komunikaciją, vartotojui patogią struktūrą ir navigaciją.
2. Sąvokos ir trumpiniai:
2.1. Pirkimo objektas – naujos VERT interneto svetainės sukūrimo paslaugos, apimančios analizės, dizaino ir struktūros parengimą, TVS sukūrimą, projektavimą, programavimą, diegimą, svetainės vystymą bei garantinę priežiūrą ir palaikymą.
2.2. Svetainė – adresu www.vert.lt kuriama interneto svetainė;
2.3. Lankytojas – interesantas apsilankęs svetainėje;
2.4. Naudotojas – TVS naudotojas, kuris yra Perkančiosios organizacijos atstovas, galintis keisti tam tikrą informaciją svetainėje;
2.5. Turinio valdymo sistema – programinė įranga, leidžianti naudotojams lengvai kurti, redaguoti, tvarkyti ir publikuoti svetainės turinį be būtinybės turėti išsamių techninių žinių apie programavimą;
2.6. Administravimo dalis – TVS dalis, prie kurios gali jungtis tik TVS naudotojai;
2.7. Lankytojo dalis – viešai pasiekiama svetainės dalis;
2.8. Dviejų dalių autentifikavimo mechanizmas (angl. Two-Factor Authentication (2FA)) – tapatybės ir prieigos valdymo saugos metodas, kuriam reikia dviejų tipų identifikavimo, kad būtų galima pasiekti išteklius ir duomenis;
2.9. Tinklalapis – informacijos puslapis saityne, sudarytas iš tekstų, vaizdų, multimedijos elementų, kuris gali būti pasiektas naudojantis naršykle. Tinklalapius sujungiant, sudaroma svetainė. Plačiau https://lt.wikipedia.org/wiki/Tinklalapis;
2.10. Failų tvarkyklė – įrankis, skirtas įkelti TVS dokumentus, nuotraukas, vaizdo įrašus ar kitus failus;
2.11. Metaduomenys (META) – papildoma informacija apie objektus (failus, įrašus, nuotraukas, vaizdo įrašus), apibrėžianti ryšius, struktūrą.
3. Kuriant svetainę pagal techninėje specifikacijoje pateiktus reikalavimus naudojamos technologijos turi būti paremtos atviromis technologijomis ar standartais. Jei Paslaugų teikėjas techninėje specifikacijoje rastų reikalavimą, susijusį su konkretaus gamintojo nuosavybės teisėmis apsaugota technologija, Paslaugų teikėjas gali siūlyti lygiavertes technologijas, atitinkančias keliamus reikalavimus, t. y. visi šioje techninėje specifikacijoje nurodyti konkretūs modeliai ar šaltiniai, standartai, konkretūs procesai ar prekės ženklai, patentai, tipai, konkreti kilmė ar gamyba apima ir jiems lygiaverčius produktus ar procesus, nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, standartas, konkretus procesas ar prekės ženklas, patentas, tipas, konkreti kilmė ar gamyba nurodyta apibrėžiant Perkančiosios organizacijos turimus produktus).
4. Šioje techninėje specifikacijoje naudojami terminai „turi“, „turėtų“, „turi būti“, „turi turėti“, „turi leisti“, „turi turėti galimybę“ ir panašiai yra lygiaverčiai ir reiškia, kad Paslaugų teikėjas šio pirkimo apimtyje privalo sukurti ir įdiegti (ar pateikti ir įdiegti) atitinkamą funkcionalumą ar suteikti atitinkamas paslaugas. Funkcionalumas, kuris yra nurodytas būsimuoju laiku (bus, leis, apims) nurodo siekiamą įgyvendinti būseną ir reiškia, kad Paslaugų teikėjas šio pirkimo apimtyje privalo sukurti ir įdiegti (ar pateikti ir įdiegti) atitinkamą funkcionalumą. Jei techninėje specifikacijoje ar techninės specifikacijos prieduose sutarties vykdymo metu randami prieštaravimai, juos aiškina ir sprendimą dėl prieštaravimų priima Perkančioji organizacija.
5. Interneto svetainės kūrimo metu Paslaugų teikėjas, kuris kurs svetainę, turi vadovautis išvardintais teisės aktais (aktualiomis teisės aktų versijomis):
5.1. Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašu, patvirtintu Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“;
5.2. Neįgaliesiems pritaikytų valstybės ir savivaldybių institucijų ir įstaigų interneto svetainių kūrimo, testavimo ir įvertinimo metodinėmis rekomendacijomis, patvirtintomis Informacinės visuomenės plėtros komiteto prie Lietuvos Respublikos Vyriausybės direktoriaus 2004 m. kovo 31 d. įsakymu Nr. T-40 „Dėl Neįgaliesiems pritaikytų interneto tinklalapių kūrimo ir testavimo metodinių rekomendacijų patvirtinimo“;
5.3. Informacijos teikimo asmenims su negalia jų pasirinktais prieinamais bendravimo būdais rekomendacijomis, patvirtintomis Lietuvos Respublikos socialinės apsaugos ir darbo ministro 2023 m. lapkričio 29 d. įsakymu Nr. A1-784 „Dėl Informacijos teikimo asmenims su negalia jų pasirinktais prieinamais bendravimo būdais rekomendacijų patvirtinimo“;
5.4. Lietuvos Respublikos gaminių ir paslaugų prieinamumo reikalavimų įstatymo įgyvendinimo rekomendacinės gairėmis ekonominės veiklos vykdytojams, patvirtintomis Lietuvos Respublikos socialinės apsaugos ir darbo ministerijos https://socmin.lrv.lt/public/canonical/1749467923/4905/SADM%20Prieinamumo%20istatymo%20gaires.pdf;
5.5. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR);
5.6. Lietuvos Respublikos asmens duomenų teisinės apsaugos įstatymu;
5.7. Lietuvos Respublikos elektroninių ryšių įstatymu (toliau – ERĮ);
5.8. Lietuvos Respublikos kibernetinio saugumo įstatymu;
5.9. Kibernetinio saugumo reikalavimų aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
5.10. Lietuvos standartais LST EN ISO/IEC 27001:2023 „Informacijos saugumas, kibernetinis saugumas ir privatumo apsauga. Informacijos saugumo valdymo sistemos. Reikalavimai (ISO/IEC 27001:2022)“, LST EN ISO/IEC 27002:2023 Informacijos saugumas, kibernetinis saugumas ir privatumo apsauga. Informacijos saugumo kontrolės priemonės (ISO/IEC 27002:2022) ir kitais Lietuvos Respublikos ir tarptautiniais „Informacijos technologija. Saugumo metodai“ grupės standartais, naudojamais kaip elektroninės informacijos saugos užtikrinimo rekomendacinės priemonės;
5.11. Interneto saugumo centro svarbiausių saugumo kontrolės priemonių 8.1 versijos sąrašu (CIS Critical Security Controls® V8.1);
5.12. 2014 m. liepos 23 d. Europos Parlamento ir Tarybos reglamentu (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB;
5.13. Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymu;
5.14. Lietuvos Respublikos asmens tapatybės kortelės ir paso įstatymu;
5.15. Elektroniniu parašu pasirašyto elektroninio dokumento specifikacija ADOC-V1.0, patvirtinta Lietuvos archyvų departamento prie Lietuvos Respublikos Vyriausybės generalinio direktoriaus 2009 m. rugsėjo 7 d. įsakymu Nr. V-60 „Dėl Elektroniniu parašu pasirašyto elektroninio dokumento specifikacijos ADOC-V1.0 patvirtinimo“.
6. Paslaugų teikėjas, teikdamas paslaugas pagal šią techninę specifikaciją, turi įvertinti ir atsižvelgti į visus teisės aktus (jų aktualias versijas), paslaugų teikimo metu priimtus ir įsigaliojusius ar įsigaliosiančius, susijusius su informacinių išteklių, elektroninės informacijos saugos ir asmens duomenų apsaugos reglamentavimu, įskaitant, bet neapsiribojant nurodytus šioje techninėje specifikacijoje.
7. Visos teisės į Paslaugos teikėjo sukurtą svetainę (maksimalia leistina įstatymuose numatyta apimtimi ir turiniu) neatlygintinai perleidžiamos Perkančiajai organizacijai nuo tada, kai yra sukurta svetainė ir ji yra perduota perdavimo-priėmimo aktu.
8. Pasirašant priėmimo-perdavimo aktą, Paslaugos teikėjas privalo pateikti Perkančiajai organizacijai skaitmeninėje laikmenoje (CD diskas, USB atmintinė ar pan.) visus svetainės išeities kodus ir dokumentaciją. Išeities kodai turi būti nešifruoti, kad Perkančioji organizacija galėtų nevaržoma atlikti reikalingus pakeitimus svetainėje. Perkančioji organizacija turi gauti pilną prieigą prie svetainės programinio kodo (įskaitant prieigą prie TVS programinio kodo ir kitų svetainės sudedamųjų dalių).

II. PIRKIMO OBJEKTAS, ETAPAI IR TERMINAI	Comment by Author: Klausimas tiekėjams: a) ar aiškiai išdėstyti etapai; b) ar pakankami terminai; c) kuris etapas imliausias laikui? D) ar įmanoma turėti trumpesnius terminus?

9. Pirkimo tikslas – sukurti ir įdiegti naują VERT interneto svetainę su turinio valdymo sistemos moduliu.
9.1. Pirkimo objektas – VERT interneto svetainės sukūrimo paslaugos, kurios 
apima (toliau – Paslaugos):
Kiekvienai užduočiai pateikiamas detalus aprašymas ir terminai, kurių Paslaugų teikėjas privalo laikytis visą sutarties galiojimo laikotarpį:
9.1.1. Paslaugų vykdymo planas (grafikas) – per 14 (keturiolika) kalendorinių dienų nuo sutarties įsigaliojimo dienos Paslaugų teikėjas turi suderinti su Perkančiąja organizacija Paslaugų vykdymo planą (grafiką), kuriame turi būti apibrėžti šie pagrindiniai elementai (gali būti apibrėžiami ir kiti elementai, Paslaugų teikėjo manymu būtini tinkamai sutarties vykdymui): a) paslaugų teikimo etapai, užduočių sąrašas, trukmė, rezultatai; b) paslaugų teikimo valdymo struktūra, projekto dalyvių atsakomybės; c) paslaugų teikimo rezultatų derinimo, tvirtinimo procedūros d) identifikuotos paslaugų teikimo rizikos ir jų valdymo priemonės; e) planuojami susitikimai / pristatymai (jų preliminarus skaičius) ir kita Sutarties vykdymo kontrolei aktuali informacija (bendravimo kanalai, susitikimų formos, kaip bus surenkama informacija reikalinga analizei ir pan.).Paslaugų vykdymo planas (grafikas)  turi būti abiejų Šalių suderintas per 14 kalendorinių dienų nuo sutarties įsigaliojimo dienos (tačiau jo pasirašymo diena – kai abi Šalys jį pasirašys, gali būti ir vėlesnė).
9.1.2. Esamos situacijos analizė, grafinio dizaino sukūrimas, projektavimas (1 etapas) – Paslaugų teikėjas per 120 (vienas šimtas dvidešimt) kalendorinių dienų nuo sutarties įsigaliojimo dienos turi:
9.1.2.1. Išsamiai ir kompleksiškai išanalizuoti Perkančiosios organizacijos veiklą, įskaitant jos veiklos sritis, valdymo struktūrą, funkcijas ir komunikacijos tikslus, detaliai įvertinti tikslines auditorijas (gyventojus, verslą, institucijas) bei jų informacijos poreikius, ir, remiantis šia analize, pasiūlyti geriausiai Perkančiosios organizacijos veiklos specifiką ir naudotojų poreikius atitinkančią svetainės struktūrą, turinio sprendinius ir funkcionalumus, įskaitant, bet neapsiribojant: didelės apimties lentelių atvaizdavimą, dokumentų paiešką, naujienlaiškių prenumeratos ir siuntimo funkcionalumą, interaktyvius elementus ir kitus reikalingus sprendimus.
9.1.2.2. Naudojant VERT identiteto vadovą (spalvas, tipografiją), sukurti spalvų paletę, šriftų hierarchiją ir ikonų stilių bei parengti ne mažiau kaip 3 vizualinės krypties variantus (dizaino konceptus) Perkančiosios organizacijos pasirinkimui.
9.1.2.3. Sukurti titulinio ir vidinių puslapių juodai baltus struktūrinius puslapių eskizus (angl. wireframe), aiškiai pažymint meniu, turinio blokus ir funkcinius elementus, užtikrinant patogią informacijos architektūrą ir vartotojų kelią pagal UX (angl. User Experience) principus.
Techninės specifikacijos 9.1.2.1 – 9.1.2.3 papunkčiuose nustatyti uždaviniai turi būti atlikti ir suderinti su Perkančiąja organizacija per 90 (devyniasdešimt) kalendorinių dienų nuo sutarties įsigaliojimo dienos.
9.1.2.4. Suplanuoti ir suprojektuoti svetainės informacijos architektūrą, sukurti aiškią ir patogią navigacijos sistemą (meniu, nuorodos, paieška).
9.1.2.5. Parinkti/sukurti patogią turinio valdymo sistemą (TVS): a) parinkti tinkamą TVS arba sukurti individualią; b) užtikrinti, kad TVS būtų pritaikyta svetainės funkcionalumui ir lengvam turinio administravimui, paieškos sistemų optimizavimui (angl. Search engine optimization (SEO)).
9.1.2.6.  Parengti ne mažiau kaip 1 interaktyvų prototipą, taikant pasirinktą vizualinę kryptį ir patvirtintą puslapių struktūrą (angl. wireframe), užtikrinant patogų naršymą bei aiškią struktūrą, responsyvų dizainą visiems įrenginiams, lentelių, meniu bei turinio skaitymo patogumą. Prototipas turėtų būti sudarytas mažiausiai iš pagrindinio (titulinio) puslapio, pagrindinio meniu juostos ir naujienų puslapio – tam, kad Perkančioji organizacija galėtų susidaryti bendrą vaizdą, kaip atrodys skirtingų tipų/turinio puslapiai.
Techninės specifikacijos 9.1.2.4 – 9.1.2.6 papunkčiuose nustatyti uždaviniai turi būti atlikti ir suderinti su Perkančiąja organizacija per 120 (vienas šimtas dvidešimt) kalendorinių dienų nuo sutarties įsigaliojimo dienos.
9.1.2.7. Prieš pradedant programavimą, Perkančioji organizacija su Paslaugų teikėju raštu suderina galutinį dizaino sprendinį/svetainės prototipą – ne vėliau kaip per 120 (vienas šimtas dvidešimt) kalendorinių dienų nuo sutarties įsigaliojimo dienos.
9.1.3.  Svetainės programavimas, testavimas (2 etapas) – Paslaugų tiekėjas per 160 (vienas šimtas šešiasdešimt) kalendorinių dienų nuo sutarties įsigaliojimo dienos turi:
9.1.3.1. Atlikti programavimą ir įgyvendinti funkcionalumus: a) įgyvendinti paieškos funkciją; b) sukurti filtravimo galimybes; c) integruoti interaktyvius elementus (pvz., formos, mygtukai, dinaminiai blokai); d) užtikrinti didelio formato lentelių korektišką atvaizdavimą ir atlikti kitus veiksmus, numatytus šioje techninėje specifikacijoje.
9.1.3.2.  Atlikti integracijas – įgyvendinti integracijas su kitomis sistemomis.	Comment by Author: Klausimas tiekėjams: a) ar tiekėjai gali pasiūlyti naudingas integracijas su kitomis sistemomis, kurias įprastai diegiasi kitos PO? B) Perkančioji organizacija planuoja techninę specifikaciją papildyti reikalavimu turėti integraciją su vidine dokumentų valdymo sistema. Tai yra, svarstome nusimatyti reikalavimą sukurti galimybę vartotojams turėti galimybę, autentifikuojantis per e valdžios vartus, pateikti skundą./prašymą/ginčą, kuris automatiškai nukeliautų į PO vidinę dokumentų sistemą registracijai.	Comment by Author: Jei bus priimtas sprendimas turėti integracijas, bus įrašyti terminai.
9.1.3.3.  Užtikrinti reikalavimus – a) įgyvendinti saugumo reikalavimus (duomenų apsauga ir kibernetinė sauga); b) užtikrinti prieinamumą pagal WCAG 2.1 ar analogiškus standartus (angl. Accessibility); c) įgyvendinti SEO optimizaciją .
9.1.3.4.  Atlikti testavimą – a) atlikti funkcinį testavimą (ar veikia visos funkcijos, ar tinkamai pritaikyti mobiliems įrenginiams, ar tinkamai pritaikyta/sukurta/įdiegta TVS); b) atlikti našumo testavimą (greitis, apkrovos); c) atlikti saugumo testavimą (pažeidžiamumų patikra).
9.1.4.  Duomenų migravimas (3 etapas) – Paslaugos teikėjas per 190 (vienas šimtas devyniasdešimt) kalendorinių dienų nuo sutarties įsigaliojimo dienos atlieka duomenų migravimą pagal Perkančiosios organizacijos nurodytus reikalingus migruoti duomenis iš esamos VERT interneto svetainės į naujai sukurtą interneto svetainę, užtikrinant turinio vientisumą, saugumą, duomenų integralumą ir korektišką atvaizdavimą naujoje TVS. Paslaugų teikėjas privalo užtikrinti, kad visi permigruoti duomenys būtų tinkamai apdoroti ir suderinti su esamais ar naujai nustatytais stilistiniais reikalavimais, įskaitant šriftų, spalvų, dizaino elementų bei turinio išdėstymo nuoseklumą. Duomenys turi būti tvarkingi, struktūruoti, be formatavimo, turinio ar techninių neatitikimų. Paslaugų teikėjas įsipareigoja pateikti integralų ir sistemiškai suderintą rezultatą, tinkamą naudoti iš karto, be papildomų Perkančiosios organizacijos korekcijų.	Comment by Author: Klausimas tiekėjams: Kokią kainodarą siūlytumėte pasirinkti, siekiant permigruoti duomenis? Kokios praktikos? 
Ar tiekėjai turi galimybę įvertinti pagal viešai prieinamą dabartinės svetainės turinį (preziumuojant kad viskas būtų perkeliama) - bendrą fiksuotą migravimo paslaugų kainą? Jeigu būtų keliama viskas.
Kaip (kokiomis priemonėmis) tiekėjai atliktų informacijos perkėlimo darbus. Ar turinio perkėlimui būtų naudojamos automatizuotos priemonės ar tiekėjui būtų reikalinga prieiga prie dabartinės svetainės duomenų bazėje saugomos informacijos?
Jeigu tiekėjai galėtų pateikti kainą preziumuojant kad viskas iš senos svetainės turi išmigruoti, bet migravimo etape, būtų priimtas sprendimas sumažinti migruojamų duomenų imtį - ar būtų kažkoks techninis ar kitoks būdas / pamatuoti pokytį (nuo planuoto iki faktinio migravimo imties).	Comment by Author: Klausimas tiekėjams: PO veikia energetikos srityje, ar tiekėjai turės reikiamas kompetencijas, kurios leistų identifikuoti PO suinteresuotas šalis, teikiamas paslaugas, vykdomas veiklas, ir tinkamai atlikti esamos situacijos analizę. Tai ypač svarbu, norint pasiūlyti tinkamas svetainės meniu juostas, polapius bei užpildyti turiniu ne formaliai permigruojant, bet atliekant ir turinio patobulinimus, t. y. ne tik formaliai migruoti, bet ir siūlyti turinio patobulinimo variantus.
9.1.5.  Svetainės diegimas Perkančiosios organizacijos infrastruktūroje ir testavimas (4 etapas) – Paslaugos teikėjas per 200 (du šimtai) kalendorinių dienų nuo sutarties įsigaliojimo dienos įdiegia sprendinį į Perkančiosios organizacijos paruoštas  virtualias tarnybines stotis (Perkančioji organizacija atsakinga už tarnybinių stočių realizavimą, operacinės sistemos įdiegimą (Windows arba Linux) ir pirminės konfigūracijos atlikimą. Kitų komponentų ir programinės įrangos diegimą bei konfigūravimą, kuris reikalingas svetainės veikimui užtikrinti, atlieka Paslaugų teikėjas bei atlieka galutinį testavimą realioje aplinkoje, užtikrinant sistemos stabilumą ir funkcionalumą. Diegimas ir konfigūravimas atliekamas Perkančiosios organizacijos infrastruktūroje (debesijos pagrindu Valstybiniame duomenų centre veikiančiose virtualiose tarnybinėse stotyse).
9.1.6. Naudotojų apmokymai (5 etapas) – Paslaugos teikėjas per 200 (du šimtai) kalendorinių dienų nuo sutarties įsigaliojimo dienos parengia ir įgyvendina TVS administratorių mokymus, apmoko turinį pildančius darbuotojus bei sukuria mokymo medžiagą (vadovus ir vaizdo instrukcijas – kurie turi būti pateikti Perkančiajai organizacijai suderintu el. paštu naudotis Perkančiajai organizacijai nuolatos), užtikrinant sklandų svetainės naudojimą. Mokymai šalių sutarimu gali vykti tiek fiziniu (jeigu mokymai vyktų fiziniu – kontaktiniu būdu, mokymų vieta pasirūpina Perkančioji organizacija), tiek nuotoliniu būdu. Preliminarus apmokomų darbuotojų skaičius – 10. Maksimaliai galima nusipirkti iki 16 val. mokymo paslaugų. Nurodytas mokymų valandų skaičius yra preliminarus, faktinis mokymų valandų skaičius priklausys nuo šalių suderinto mokymų grafiko (el. paštu). Už mokymo paslaugas bus atsiskaitoma pagal tiekėjo pasiūlyme nurodytą 1 val. mokymo paslaugų įkainį.
9.1.7. Techninės dokumentacijos parengimas (6 etapas) – Paslaugos teikėjas per 200 (du šimtai) kalendorinių dienų nuo sutarties įsigaliojimo dienos turi parengti ir pateikti suderintu el. paštu svetainės architektūros aprašymą, paruošti diegimo ir konfigūracijos instrukcijas, išeities kodus bei pateikti naudojimo ir priežiūros rekomendacijas, užtikrinant aiškų ir pilną techninės dokumentacijos paketą (lietuvių kalba). Taip pat Tiekėjas privalo pateikti TVS programinės įrangos sudedamųjų dalių sąrašą (angl. Software Bill of Materials – SBOM). SBOM turi būti oficialus ir struktūrizuotas dokumentas, kuriame išsamiai išvardyti visi TVS programinėje įrangoje naudojami komponentai, bibliotekos, moduliai bei jų priklausomybės (angl. dependencies).
9.1.8. Garantinės ir priežiūros (7 etapas) – svetainės garantinės priežiūros ir palaikymo paslaugos teikiamos 24 mėn. po galutinio paslaugų priėmimo-perdavimo akto pasirašymo dienos. Vystymo garantinės priežiūros ir palaikymo paslaugų teikimo terminas – 12 mėnesių nuo konkrečių vystymo paslaugų priėmimo–perdavimo akto pasirašymo dienos (garantija įsigalioja nuo tinkamai suteiktų vystymo paslaugų perdavimo (priėmimo–perdavimo akto pasirašymo) dienos). Detalus garantinės priežiūros ir palaikymo paslaugų aprašymas pateikiamas VIII skyriuje.
9.1.9. Svetainės vystymas (8 etapas) – užsakomų paslaugų teikimo terminas – 36 mėn. nuo sutarties įsigaliojimo dienos (t. y. Perkančioji organizacija gali suformuoti poreikį užsakyti vystymo paslaugas dar nesant priėmimo–perdavimo aktu priimtai svetainei). Detalus vystymo paslaugų aprašymas pateikiamas IX skyriuje.

III. REIKALAVIMAI SVETAINĖS STILIUI IR DIZAINUI

10. Reikalavimai svetainės stiliui ir dizainui – Paslaugų teikėjas, kurdamas svetainės stilių ir dizainą, privalo atlikti išsamią esamos situacijos analizę, nuodugniai išnagrinėti Perkančiosios organizacijos vykdomas veiklas, valdymo struktūrą, funkcijas ir komunikacijos tikslus, identifikuoti bei įvertinti suinteresuotas šalis ir jų naudojimosi interneto svetaine poreikius. Remdamasis atliktos analizės rezultatais, Paslaugų teikėjas privalo parengti ir pasiūlyti Perkančiosios organizacijos veiklos specifiką ir naudotojų poreikius optimaliai atitinkančią svetainės informacinę struktūrą, įskaitant: a) visas pagrindines ir papildomas meniu juostas su aiškiais ir logiškais pavadinimais; b) poskyrius (polapius) su suprantamais, vartotojams orientuotais pavadinimais; c) nuoseklią ir intuityvią svetainės navigacijos logiką, užtikrinančią patogų informacijos pasiekiamumą tiek organizacijos, tiek skirtingų naudotojų grupių poreikiams. Svetainės dizaino koncepcija turi būti kuriama glaudžiai bendradarbiaujant su Perkančiąja organizacija, iteratyviai derinant sprendinius, atsižvelgiant į pateiktas pastabas, vadovaujantis organizacijos identiteto vadovu, naujausiomis interneto portalų dizaino tendencijomis ir tarptautine gerąja praktika. Svetainės dizainas turi būti lankstus ir pritaikomas, sudarant galimybes jį koreguoti ir tobulinti reaguojant į organizacijos veiklos, turinio ir naudotojų poreikių pokyčius.
10.1. Dizaino principai:
10.1.1. Svetainės dizainas turi būti modernus, aiškus, nesudėtingas, be perteklinės informacijos ar vizualinių detalių. Pagrindinis tikslas – intuityvi ir patogi navigacija.
10.1.2. Dizainas turi būti unikalus, nepažeisti intelektinės nuosavybės teisių ir atitikti prieinamumo standartus neįgaliesiems (WCAG 2.1 ar analogiški standartai).
10.1.3. Naudotojo sąsaja turi atitikti W3C XHTML (HTML5) ar analogiškas specifikacijas.
10.2. Lankstumas ir prisitaikymas:
10.2.1. Svetainė turi būti vientisa, lanksti, lengvai plečiama papildomais polapiais ar moduliais, kad nauji pakeitimai nesukeltų visos svetainės perkūrimo poreikio.
10.2.2. Svetainės dizainas turi būti prisitaikantis prie įvairių įrenginių (angl. responsive design), įskaitant stalinius ir nešiojamus kompiuterius, planšetinius kompiuterius bei mobiliuosius telefonus, ir užtikrinti tinkamą dizaino – navigacijos bei elementų išdėstymo keitimąsi pagal ekrano dydį (angl. CSS breakpoints). Dizainas turi būti pritaikytas šiems dizaino lūžio taškams (neapsiribojant, Paslaugų teikėjas gali pasiūlyti kitus dažniausiai naudojamus variantus): 576px, 768px, 992px, 1200px ir 1400px.	Comment by Author: Klausimas tiekėjams, ar aiškus reikalavimas.
10.3. Turinys ir informacijos pateikimas:
10.3.1. Svetainė turi būti sukurta taip, kad lankytojai (klientai) galėtų intuityviai ir be papildomų paaiškinimų suprasti kiekvienos skilties paskirtį bei greitai ir patogiai rasti jiems reikalingą informaciją, atlieptų jų informacinius poreikius, pateiktų sprendimus per logišką pradinį puslapį, aiškią struktūrą ir aktualų turinį, skatintų vartotojus veikti.
10.3.2. Planuojant informacijos architektūrą, turi būti užtikrinta aiškus informacijos grupavimas, sąsajos su socialine medija bei vizualus turinio pateikimas (infografikai, diagramos, nuotraukos, video).
10.3.3. Svetainės tituliniame puslapyje turi būti aiškiai matomas Perkančiosios organizacijos logotipas ir antraštė bei kitos su Perkančiąja organizacija suderintos žymės.
10.4. Turinys vizualiai ir interaktyviai:
10.4.1. Pagrindinis informacijos blokas turi būti skirtas VERT naujienoms, galimybė pateikti tekstą, nuotraukas ir video. Blokas turi būti vizualiai didžiausias ir geriausiai matomas, užimant pagrindinę svetainės šablono erdvę.
10.4.2. Viršutiniame bloke (meniu, logotipas, svarbiausia informacija) turi būti galimybė naudoti dinaminę informaciją (pvz., besikeičiančias nuotraukas su tekstinėmis nuorodomis).
10.5. Dizaino detalės ir moduliai:
10.5.1. Svetainės puslapių skaičius turi būti suderintas projekto vykdymo metu. Visuose puslapiuose turi būti išlaikytas vientisas dizainas, elementai vienodi ir tarpusavyje derantys.
10.5.2. Naudojamos fotografijos turi būti profesionalios, tarpusavyje derančios, teisėtai įsigytos, nepažeidžiančios autorinių teisių.
10.5.3. Teksto lentelėms turi būti pasiūlyti bent trys skirtingi stiliai (spalvinė gama, eilučių numeravimas, lyginių/nelyginių eilučių išskyrimas ir kitos galimybės).
10.5.4. Puslapiuose turi būti galimybė tekstą pateikti stulpeliais, su galimybe nustatyti stulpelių pločio proporcijas (pvz., 1/4 ir 3/4).
10.6. Modernūs dizaino sprendimai:
10.6.1. Turi būti numatyti sprendimai naršyklės klaidoms, puslapiams nerandant turinio ar neveikiant nuorodoms.
10.6.2. Svetainės dizainas turi atitikti vartotojo sąsajos (angl. User Experience (UX)) gerąsias praktikas ir įvertinti kitų įstaigų, institucijų ar organizacijų sprendimų pavyzdžius, siekiant užtikrinti patogų, nuoseklų ir efektyvų svetainės naudojimą.

IV. FUNKCINIAI REIKALAVIMAI SVETAINEI

11. Funkciniai reikalavimai svetainei:
11.1. Svetainė turi būti pasiekiama adresu www.vert.lt (už domeną ir SSL įsigijimą atsakinga Perkančioji organizacija).
11.2. Svetainėje turi būti įdiegta turinio valdymo sistema. Turinio valdymo sistemos licencija neturi riboti administratorių, darbo vietų, prisijungimų skaičiaus ir turi būti palaikoma visu garantinės priežiūros ir palaikymo laikotarpiu. Sprendinys turi būti sukurtas naudojant šiuolaikines žymėjimo ir programavimo kalbas, tokias kaip PHP (naujausia versija, pvz., PHP 8), Python (Django ar Flask) arba Ruby on Rails arba lygiavertes alternatyvas. Šios technologijos turi būti stabilios, palaikomos ir neturėti žinomų saugumo spragų. 
11.3. Svetainė turi turėti modulinę struktūrą. Tokia svetainės struktūra turi užtikrinti svetainės vientisumą, lankstumą, lengvas plėtimo galimybes. Vėliau daromi pakeitimai neturi būti visos svetainės perkūrimo priežastimi.
11.4. Visos naudojamos programinės įrangos licencijos turi būti registruotos Perkančiosios organizacijos vardu ir suteikiančios teisę naudoti jų naujausią versiją ne trumpiau nei garantinės priežiūros ir palaikymo paslaugų teikimo trukmė. Licencijų kaina turi būti įtraukiama į bendrą pasiūlymo kainą (išskyrus domeno, SSL, operacinės sistemos licencijų, apsaugų Cloudflare ir/ar WAF (angl. Web application firewall) įsigijimo kaštus, už kuriuos atsakinga Perkančioji organizacija).
11.5. Svetainė turės būti diegiama ir konfigūruojama Perkančiosios organizacijos infrastruktūroje. Paslaugų teikėjas turi pateikti reikalavimus infrastruktūrai: architektūros reikalavimai (tarnybinių stočių skaičius, tipai, logika (pvz., 1 tarnybinė stotis išorinei aplikacijai, 1 tarnybinė stotis turinio valdymo sistemai, 1 tarnybinė stotis duomenų bazei, testavimo aplinkai, naudojami protokolai tarp tarnybinių stočių ir kt.), poreikis šių tarnybinių stočių pajėgumui (CPU, RAM, diskinė vieta), operacinė sistema ir kt.
11.6. Visi svetainės komponentai turi korektiškai saugoti, apdoroti ir atvaizduoti informaciją lietuvių kalba su specifiniais lietuvių kalbos rašmenimis ir taisyklėmis.
11.7. Turi būti galimybė valdyti, kuriose svetainės vietose turi būti rodoma socialinių tinklų informacija. 
11.8. Duomenų tvarkymas turi atitikti Lietuvos Respublikos raštvedybos taisykles (skaitmenų formatas, datos ir laiko formatai). 
11.9. Svetainė turi palaikyti ne mažiau kaip 1000 unikalių vartotojų, naršančių svetainėje vienu metu. Esant tokiam prisijungusių vartotojų skaičiui, svetainė turi veikti korektiškai.
11.10. [bookmark: _Ref215833122]Svetainėje, jos perdavimo Perkančiajai organizacijai metu, gali būti įdiegti tik būtini (techniniai) slapukai, kurie yra privalomi svetainės veikimui užtikrinti. Šie slapukai turi būti generuojami pačios svetainės (pirmosios šalies slapukai). Kiti (kitų šalių) techniniai slapukai, jei jų pagalba bus tvarkomi asmens duomenys (įskaitant ir asmens duomenis, iš kurių duomenų subjekto tapatybę galima nustatyti netiesiogiai), turi būti teikiami ES arba EEE šalių tiekėjų ir atitikti BDAR bei ERĮ reikalavimus. Slapukai ir su jais susiję duomenų srautai negali perduoti jokių asmens duomenų į trečiąsias šalis.	Comment by Author: Klausimas tiekėjams: ar sugebėtų įgyvendinti reikalavimą taip, kaip jis aprašytas nuo 11.10 punkto?
11.11. Techniniai slapukai turi būti dokumentuoti nurodant slapuko pavadinimą, paskirtį, galiojimo laiką (saugojimo trukmę), naudojamą sisteminę informaciją (duomenis), teikėją.
11.12. Paslaugų teikėjas privalo užtikrinti, kad Svetainėje nebūtų įdiegti ir neveiktų jokie trečiųjų šalių skriptai, kurie gali įrašyti slapukus ar rinkti asmens duomenis be vartotojo sutikimo (pvz., Google Analytics, Meta Pixel, Hotjar, kitų trečiųjų šalių CDN (angl. Content Delivery Network) ar įskiepių slapukai). 
11.13. Turi būti realizuotas funkcionalumas, kuris patikrintų, ar Svetainės lankytojas jau yra susipažinęs su informacija apie Svetainėje naudojamus slapukus ir, jei taikoma, patvirtinęs savo pasirinkimus dėl neprivalomų slapukų. Šis funkcionalumas turi veikti nepriklausomai nuo to, ar Svetainės lankytojas į Svetainę pateko per pagrindinę svetainės nuorodą (pvz. www.vert.lt), ar per kitą nuorodą į Svetainės turinį (pvz., www.vert.lt/Puslapiai/bendra/Teisine-informacija/teises-aktai.aspx).
11.14. Jei Svetainės lankytojas yra susipažinęs su informacija apie Svetainėje naudojamus slapukus ir, jei taikoma, patvirtinęs savo pasirinkimus dėl neprivalomų slapukų, Svetainės naršymo lange, aiškiai matomoje vietoje, turi būti realizuotas mygtukas, kurį paspaudus, išskleidžiamame lange Svetainės lankytojui būtų pateikiama Svetainėje naudojamų slapukų informacija su galimybe įjungti/išjungti neprivalomus slapukus, realizavimo. Mygtukas turi būti matomas nepriklausomai nuo to, ar Svetainės lankytojas į Svetainę pateko per pagrindinę svetainės nuorodą (pvz., www.vert.lt), ar per kitą nuorodą į svetainės turinį (pvz., www.vert.lt/Puslapiai/bendra/Teisine-informacija/teises-aktai.aspx).
11.15. Jei Svetainės lankytojas yra nesusipažinęs su informacija apie Svetainėje naudojamus slapukus ir, jei taikoma, nepatvirtinęs savo pasirinkimų dėl neprivalomų slapukų, Svetainės lankytojui turi būti automatiškai išskleidžiamas langas, kuriame būtų pateikiama informacija apie Svetainėje naudojamus privalomus ir neprivalomus slapukus su galimybe įjungti/išjungti neprivalomus slapukus ir išsaugoti atliktus nustatymus. Šiame lange informacija ir pasirinkimai dėl sutikimo ar nesutikimo su neprivalomais slapukais turi atitikti BDAR reikalavimus ir duomenų apsaugos priežiūros institucijų gaires (pvz., EDAV[footnoteRef:1] Gairės 05/2020 dėl sutikimo pagal Reglamentą 2016/679), įskaitant, bet neapsiribojant, sutikimo ir nesutikimo langeliai turi būti vienodo dydžio, spalvos ir dizaino, negali būti iš anksto pažymėtų langelių ir pan. [1:  Europos duomenų apsaugos valdyba] 

11.16. Slapukas, kuriame būtų saugomi lankytojo pasirinkti nustatymai, lankytojo naršyklėje turi būti saugomas 12 mėn. nuo pasirinktų nustatymų išsaugojimo ar jų atnaujinimo.
11.17. Turi būti realizuotas funkcionalumas, kuris leistų patikrinti ir panaikinti lankytojo nustatymų slapuką (kai lankytojas pakartotinai apsilanko svetainėje) tuo atveju, jei Svetainėje yra realizuojamas naujų, neprivalomų slapukų naudojimas arba atnaujinama informacija apie slapukus, su kuria lankytojas turi susipažinti.
11.18. Išskleidžiamame slapukų nustatymams skirtame lange turi būti pateikiama ši informacija:
11.18.1. nuoroda į atskirą puslapį, kuriame būtų detaliai aprašytos slapukų naudojimo taisyklės Svetainėje;
11.18.2. neprivalomų slapukų (pvz., statistikos surinkimo) įjungimo/išjungimo funkcionalumas;
11.18.3. mygtukas, skirtas patvirtinti pasirinktus slapukų nustatymus.
11.19. Svetainės lankytojui nesutikus su neprivalomų slapukų naudojimu arba uždarius pasirodžiusį slapukų nustatymo langą, turi būti realizuotas funkcionalumas, kuris užtikrintų, jog slapukų pagalba nebūtų renkami tokio Svetainės lankytojo duomenys ir jo naršyklėje, pagal nutylėjimą, būtų įrašomi ir naudojami tik privalomi (techniniai) slapukai. 
11.20. Slapukų funkcionalumas turi būti realizuotas Svetainės lietuviškoje ir angliškoje versijose, lietuvių ir anglų kalbomis.
11.21. Slapukų funkcionalumui sukurti langai turi būti pritaikyti prie esamo Svetainės dizaino.
11.22. [bookmark: _Ref215833136]Slapukų funkcionalumas turi veikti ir būti atvaizduojamas korektiškai (naudojant automatiškai prisitaikantį (angl. „responsive“) dizainą tiek kompiuteriuose, tiek mobiliuosiuose įrenginiuose ir būti suderinamas su populiariausiomis šių įrenginių internetinėmis naršyklėmis (pvz.,, Google Chrome (naujausia jos versija), Mozilla Firefox (naujausia jos versija), Microsoft Edge ir kitomis naršyklėmis).
11.23. [bookmark: _Ref215833699]Svetainėje turi būti integruotas beslapukinis unikalių lankytojų skaitiklis. Šis skaitiklis turi būti teikiamas ES arba EEE šalių tiekėjų, atitikti BDAR ir ERĮ reikalavimus bei negali perduoti jokių asmens duomenų į trečiąsias šalis. Turi būti užtikrinta, kad skaitiklis nesukuria nuolatinio (angl. persistent) identifikatoriaus, nenaudoja naršyklės atpažinimo (angl. fingerprinting) metodų, anonimizuoja arba užkoduoja (angl. hash) naudojant papildomą slaptą raktą (angl. salt) IP adresą ir renka tik statistinę informaciją.
11.24. Perkančioji organizacija turi turėti galimybę savarankiškai pakeisti/modifikuoti visus šios Techninės specifikacijos 11.10-11.22 punktuose nurodytus funkcionalumus ir 11.23 punkte nurodytą skaitiklį.
11.25. Esant poreikiui turi būti realizuota galimybė TVS pagalba pažymėti ir vizualiai (spalva, šriftu, simboliu ar pan.) išskirti meniu punktus. Išskyrimas turi veikti visuose lygiuose.
11.26. Turi būti nurodomas turinio pasiekimo kelias. Turinio tinklapiai turi turėti mygtukus į pradžią, į viršų ir grįžti (viena funkcija atgal).
11.27. Prie atsisiunčiamų failų turi būti nurodytas failų dydis ir tipas.
11.28. Turi būti užtikrinta galimybė nurodyti svetainėje skelbiamos informacijos pateikimo datą. Atnaujinant informaciją turi būti atnaujinama ir informacijos pateikimo data.
11.29. Bandant patekti į nebeegzistuojantį puslapį, lankytojas turi būti automatiškai nukreipiamas į puslapį su pranešimu, kad jis neegzistuoja.
11.30. Turi būti įdiegta puslapio spausdinimo funkcija, su galimybe įjungti arba išjungti šią funkciją svetainės puslapiui, kategorijai, subkategorijai ar straipsniui. Spausdinimo funkcija turi paslėpti nereikalingus spausdinimui elementus (meniu, modulius, puslapinę antraštę, poraštę ir pridėti specialią HTML antraštę ir poraštę) tik spausdinimui.
11.31. Svetainėje negali būti nuorodos į Paslaugų teikėjo interneto svetainę bei kitos Paslaugų teikėjo reklamos.
11.32. Perkančioji organizacija turi laike neribotą teisę be papildomo atlygio naudoti sukurtą programinę įrangą, teisę daryti sukurtos programinės įrangos kopijas, teisę modifikuoti ir toliau plėtoti sukurtą programinę įrangą, teisę perkelti programinę įrangą į kitą technologinę platformą, suteikti teises naudoti šią programinę įrangą kitoms trečiosioms šalims, teisę naudoti ir keisti sukurtos programinės įrangos pradinį kodą.
11.33. Svetainės puslapiai turi būti suderinti su ekrano skaitymo programine įranga. Svetainė turi būti vaizduojama be iškraipymų visose populiariausiose interneto naršyklėse Microsoft Edge, Mozilla Firefox, Google Chrome, Safari bei Opera arba lygiavertėse ir vėlesnėse versijose.
11.34. Tarp svetainės ir kitų informacinių sistemų apsikeičiami duomenys turi būti aprašomi naudojant XML (angl. Extensible Markup Language, http://www.w3.org/TR/REC-xml) schemas ir / arba JSON (JavaScript Object Notation) duomenų apsikeitimo formatu. 	Comment by Author: Klausimas tiekėjams: šis punktas išlikti turi, jei bus integracijos? Ar visais atvejais turėtų būti?
11.35. Svetainė neturi riboti galimybės (tarnybinės stoties pajėgumo ribose) atnaujinti ir talpinti papildomą informaciją svetainėje (naujienos, duomenys, dokumentai ir t. t.).
11.36. Turi būti sudaryta galimybė Perkančiajai organizacijai pačiai keisti svetainės medžio struktūrą. 
11.37. Jeigu svetainės vartotojo sąsajoje naudojamos technologijos, reikalaujančios įskiepių, pvz., Adobe Flash ar Java, vartotojo kompiuteryje nesant reikiamo įskiepio, turi būti parodomas pranešimas su aiškiais nurodymais, kokiu būdu galima įdiegti naujausią reikiamo įskiepio versiją.
11.38. Turi būti numatyta apsauga nuo kenkėjiško kodo įkėlimo (pvz., apribota galimybė įkelti formatus su plėtiniais .com, .exe, .bat ir pan.) tiek svetainėje, tiek TVS aplinkoje.

V. BENDRIEJI REIKALAVIMAI SVETAINEI

12. Reikalavimai svetainės greitaveikai:
12.1. Svetainės užsikrovimo trukmė turi būti iki 2 sekundžių, jeigu jos neriboja failų atsisiuntimo greitis.
12.2. Portalo programinė įranga turi naudoti spartinimą (angl. cache) puslapių pateikimo pagreitinimui ar pergeneravimo eliminavimui nesant pasikeitimams (kešavimas turi būti taikomas statiniam turiniui ir elementams).
13. Reikalavimai tituliniam puslapiui:
13.1. Titulinis puslapis turi būti aiškiai atpažįstamas ir lengvai pasiekiamas iš bet kurio svetainės puslapio, jame turi būti matomi visi pagrindiniai veiksmai, ribotas vientiso teksto kiekis (2–3 pastraipos, o esant daugiau – tekstas suskirstytas į blokus su antraštėmis), optimizuotas dizainas, kad nuorodos į svarbiausias rubrikas būtų matomos tik atsidarius titulinį puslapį.
13.2. Skydeliai (angl. panels) turi būti lankytojams įprasto pločio, tai yra užimti preliminariai ne daugiau kaip 30–40% ekrane matomo tinklalapio pločio. Skydelių vieta ir atvaizdavimo parametrai turi būti valdomi TVS naudotojų.
13.3. Tituliniame puslapyje turi būti atvaizduojami išvardinti (bet neapsiribojant jais) turinio blokai (tikslus sąrašas ir dizainas bus suderintas su Perkančiąja organizacija 1 etapo metu): a) Pagrindinio meniu juostos (gyventojams, reguliuojamiems ūkio subjektams, paslaugos ir pan.); b) Perkančiosios organizacijos logotipas; c) Paieška, aiškiai matomoje titulinio puslapio vietoje (ne tik per visą svetainės turinį, bet ir atskirai tik naujienose); d) Versija asmenims su negalia; e) Naujienų blokas skirtas pateikti aktualių naujienų sąrašą. Naujienų sąrašas yra generuojamas automatiškai iš naujienų puslapio, bloke atvaizduojami naujausi straipsniai pagal publikavimo arba atnaujinimo datą. TVS naudotojai, turi turėti galimybę nurodyti, kiek įrašų yra rodoma straipsnių bloke, nurodyti bloko atvaizdavimo stilių; f) Įvykių ir posėdžių kalendoriaus blokas. Bloke turi būti aiškiai matomas kalendorius (mėnesio grafa) ir galimybė sparčiai naršyti tarp skirtingų mėnesių; g) Reklaminiai skydeliai (angl. banners); h) Prenumeratos užsisakymo lankytojams blokas; i) Sugrupuotas pagrindinių puslapių meniu ir papildomo meniu puslapių sąrašas. Išskleidus sugrupuotą pagrindinio meniu sąrašo dalį, antrinių ir/ar tretinių puslapių sąrašas turi būti išvardintas vienas šalia kito; j) Nuorodos į Perkančiosios organizacijos socialinių tinklų paskyras; h) Kontaktai, nemokama linija ir t. t.
14. Reikalavimai straipsniams / naujienoms:
14.1. Svetainėje turi būti galimybė rodyti bendrą naujienų srautą, filtruoti naujienas pagal požymius (pvz., kategorijas), vykdyti paiešką pagal nustatytus parametrus, valdyti puslapyje atvaizduojamų naujienų skaičių su puslapiavimu, o TVS naudotojui – įvesti ir valdyti naujienų kategorijas. Tipai turi turėti galimybę būti atskirti, pavyzdžiui, puslapio tipas – naujienos puslapis; puslapio tipas – straipsnio puslapis.
14.2. TVS kuriant naujieną turi būti galimybė įvesti ne mažiau kaip: a) pavadinimas; b) interneto adresas (URL). Jei adresas neįvedamas, TVS turi suformuoti jį automatiškai iš pavadinimo; c) data; d) nuotrauka ar nuotraukų galerija (kelios nuotraukos) – įkeliant iš naudotojo kompiuterio ar pasinaudojant svetainės nuotraukų banku; e) tekstas (trumpas tekstas, santrauka, pilnas raiškus tekstas (įskaitant lenteles, schemas ir pan.), valdomas interaktyviu teksto redaktoriumi su įterptinio kodo galimybe (HTML/CSS elementų įterpimui, pvz. iframe); f)	citatos grafinis išskyrimas tekste (pvz., vizualus citatos blokas); g) kategorija; h) audio ir/ar video medžiaga iš išorinių šaltinių (pvz., www.youtube.com ir kt.). Jeigu TVS neįvedamas vienas iš laukų, jis neturi būti vaizduojamas svetainėje.
14.3. TVS turi būti galimybė nustatyti naujienos automatinio publikavimo terminus (nuo ir iki) ir publikavimo statusą. Jei publikavimo data (iki) nenurodoma, naujiena publikuojama nuolat, be termino, išskyrus atvejį kai naujiena neturi publikavimo statuso.
14.4. Jei leidžia TVS galimybės, naudoti norimą simbolių skaičių pranešimo antraštei, išskyrus atvejus, kai tai techniškai neįmanoma.
14.5. Turi būti galimybė straipsnį pažymėti kaip „aktualų“, tokiu būdu aktualūs straipsniai pateikiami tituliniame puslapyje, svetainės blokuose ar išskiriami atskira spalva.
14.6. TVS turi būti realizuotas automatinis naujienų archyvas. TVS naudotojai turi turėti galimybę nustatyti archyvavimo sąlygas, pavyzdžiui, data, kategorija ir pan.
14.7. Lankytojai turi galėti prenumeruoti naujienas ir pasidalinti jomis socialiniuose tinkluose, naudodamiesi specialiai įdiegtais dalinimosi mygtukais.
15. Reikalavimai kalendoriui:
15.1. Lankytojams turi būti pateikiamas posėdžių ir įvykių kalendorius su galimybe valdyti puslapyje atvaizduojamų įvykių ir posėdžių skaičių bei puslapiavimą, o TVS naudotojui – įvesti, valdyti ir priskirti kategorijas įvykiams ir posėdžiams. Tiekėjas taip pat gali pasiūlyti (tai bus derinama koncepcijos gryninimo metu) turėti atskirą meniu juostą, skirtą Perkančiosios organizacijos vykstantiems posėdžiams, t. y. papildomai patekimas prie posėdžių medžiagos ir informacijos galėtų būti tiek per kalendorių ir per meniu juostą.
15.2. TVS kuriant kalendorių turi būti galimybė įvesti ne mažiau kaip: a) pavadinimas; b) paskelbimo data; c) publikavimo datos nuo – iki bei publikavimo statusas; d) kategorija (turi būti galimybė priskirti kelias kategorijas); e) data; f) trumpas tekstas, valdomas redaktoriumi; f) pilnas tekstas, valdomas redaktoriumi. Jeigu TVS neįvedamas vienas iš laukų, jis neturi būti vaizduojamas svetainėje.
15.3. TVS turi būti realizuotas automatinis posėdžių ir įvykių archyvas. TVS naudotojai turi turėti galimybę nustatyti archyvavimo sąlygas (pvz., pagal publikavimo datą; kategoriją ir pan.).
16. Reikalavimai naujienlaiškio prenumeratai:	Comment by Author: Klausimas tiekėjams - ar aiškiai aprašytas naujienlaiškių skyrius?
16.1. Svetainėje turi būti sukurta galimybė lankytojams prenumeruoti ir elektroniniu paštu gauti naujienlaiškius. Naujienlaiškio užsakymas turi būti patogus vartotojui. Svetainėje turi būti realizuota galimybė lankytojams prenumeruoti: a) Naujienas (pagal pasirinktą naujienos kategoriją); b) Dažniausiai užduodamų klausimų (DUK) skiltį ir automatiškai jos atnaujinimus; c) kitus su Perkančiąja organizacija suderintus svetainės objektus. 
16.2. Naujienlaiškio forma (vizualizacija) ir laiško turinys (statinė ir dinaminė dalys) turi būti suderinti su Perkančiąja organizacija.
16.3. Naujienlaiškių užsakymo lange turi būti realizuotas reCAPTCHA arba lygiavertis funkcionalumas, kuris leistų užtikrinti, kad naujienlaiškiai nėra piktybiškai užsakomi naudojantis automatinėmis priemonėmis ir nerinktų asmens duomenų.
16.4. Naujienlaiškių užsakymo lange turi būti realizuota galimybė įvesti papildomą tekstą, matomą Svetainės lankytojams (tekstas turi būti suderintas su Perkančiąja organizacija, Perkančioji organizacija turi turėti galimybę koreguoti šį tekstą).
16.5. Turi būti realizuotas automatinis funkcionalumas, kuris po naujienlaiškio prenumeratos užsakymo, naujienlaiškio prenumeratoriui išsiųstų automatinį pranešimą su naujienlaiškio užsakymo patvirtinimo nuoroda (nuorodoje negali atsispindėti prenumeratoriaus elektroninio pašto adresas) ir pasirinktų prenumeruojamų naujienų kategorijų sąrašu laiško turinyje.
16.6. Naujienlaiškio užsakymo patvirtinimo nuoroda turi galioti 1 valandą nuo naujienlaiškio užsakymo iniciavimo. Jei naujienlaiškio prenumeratorius šios nuorodos nepaspaudžia ir nepatvirtina naujienlaiškio prenumeratos per nurodytą laiko terminą, ši nuoroda turi būti automatiškai ištrinta kartu su visa susijusia informacija.
16.7. Naujienlaiškiai negali būti siunčiami prenumeratoriui, kol prenumeratorius nėra patvirtinęs prenumeratos per sugeneruotą nuorodą.
16.8. Naujienlaiškiai neturi būti siunčiami prenumeratoriui jei jo užsakytose naujienų kategorijose nėra pokyčio (neįkeliama naujos informacijos).
16.9. Prenumeratoriui naujienlaiškio prenumeratos užsakymo patvirtinimo laiške paspaudus automatiškai sugeneruotą nuorodą, turi būti parodomas pranešimas apie sėkmingai atliktą naujienlaiškio prenumeratos užsakymą kartu su pateiktu aprašymu, kaip šios prenumeratos galima atsisakyti (įskaitant ir paspaudžiamą atsisakymo nuorodą).
16.10. Jei Svetainės lankytojas bando atlikti pakartotinį naujienlaiškio prenumeratos užsakymą nepraėjus nurodytam 1 valandos laiko terminui, lankytojas turi būti neutraliu pranešimu informuojamas, kad naujienlaiškio prenumeratos užsakymas ir patvirtinimo laiškas sėkmingai išsiųstas, tačiau nauja prenumeratos patvirtinimo nuoroda neturėtų būti generuojama ir siunčiama.
16.11. Jei Svetainės lankytojo įvestas elektroninio pašto adresas jau egzistuoja naujienlaiškių prenumeratorių sąraše, lankytojas turi būti neutraliu pranešimu informuojamas, kad naujienlaiškio prenumeratos užsakymas ir patvirtinimo laiškas sėkmingai išsiųstas, tačiau nauja prenumeratos patvirtinimo nuoroda neturėtų būti generuojama ir siunčiama.
16.12. [bookmark: _Ref215836414]Naujienlaiškio prenumeratoriui patvirtinus prenumeratą, prenumeratorių sisteminiame sąraše, tol kol prenumerata yra aktyvi, turi būti fiksuojama ir saugoma nurodyta informacija:
16.12.1. El. pašto adresas, kuriuo užsakytas naujienlaiškis;
16.12.2. Pasirinktos prenumeruojamos kategorijos;
16.12.3. Naujienlaiškio prenumeratos patvirtinimo data ir laikas;
16.12.4. IP adresas, iš kurio buvo inicijuotas prenumeratos patvirtinimo veiksmas.
16.13. Siunčiant kiekvieną naujienlaiškį jame turi būti pateikiama informacija dėl jo atsisakymo bei paspaudžiama nuoroda, kurią paspaudus prenumeratoriaus duomenys iš šios Techninės specifikacijos 16.12 punkte nurodyto sąrašo būtų perkeliami į šios Techninės specifikacijos 16.14 punkte nurodytame sąraše (papildant informaciją kitais šios Techninės specifikacijos 16.14 punkte nurodytais duomenimis, o prenumeratorius atsidariusiame naujame lange būtų informuojamas, kad prenumeratos sėkmingai atsisakyta.
16.14. [bookmark: _Ref215836452]Turi būti realizuotas atskiras sisteminis sąrašas, kuriame 24 mėn. nuo naujienlaiškio atsisakymo datos būtų saugoma nurodyta informacija:
16.14.1. Naujienlaiškio prenumeratos patvirtinimo ir atsisakymo veiksmas;
16.14.2. IP adresas (-ai), iš kurio (-ų) buvo inicijuotas naujienlaiškio prenumeratos ir jos atsisakymo veiksmai;
16.14.3. Data ir laikas, kada buvo atlikti patvirtinimo ir atsisakymo veiksmai;
16.14.4. El. pašto adresas, kuriuo buvo užsakytas naujienlaiškis bei inicijuotas jo atsisakymas.
16.15. Naujienlaiškio užsakymo, jo patvirtinimo ir atsisakymo funkcionalumas turi būti pritaikytas prie bendro Svetainės dizaino.
16.16. Naujienlaiškio užsakymo, jo patvirtinimo ir atsisakymo funkcionalumas turi veikti ir būti atvaizduojamas korektiškai (naudojant automatiškai prisitaikantį angl. „responsive“ dizainą) tiek kompiuteriuose, tiek mobiliuosiuose įrenginiuose, ir būti suderinamas su populiariausiomis šių įrenginių internetinėmis naršyklėmis (pvz.,  Google Chrome (naujausia jos versija), Mozilla Firefox (naujausia jos versija), Microsoft Edge ir kitomis naršyklėmis).
16.17. TVS naudotojai turi turėti galimybę tvarkyti lankytojų prenumeratą (pašalinti), peržiūrėti ir filtruoti prenumeratorius, savarankiškai keisti naujienų nustatymus, taip pat gauti statistinę informaciją kiek prenumeratorių yra užsiprenumeravę konkrečią naujienų kategoriją. 
17. Reikalavimai kontaktams:
17.1. Svetainėje turi būti sukurtas atskiras kontaktų puslapis.
17.2. TVS turi būti galimybė įvesti kontakto informaciją: a) VERT struktūrinis padalinys; b) vardas; c) pavardė; d) pareigos/pareigybės aprašymas; e) telefonas (laukelis – laisvas tekstas, su galimybe įvesti kelis tel. numerius, atskirtus kableliu); f) el. paštas. Jeigu TVS neįvedamas vienas iš laukų, jis neturi būti vaizduojamas svetainėje.
17.3. Pageidaujama papildoma informacija administratoriui, įvedant struktūrinius padalinius, veiklas ir kontaktus: sukūrimo data, atnaujinimo data, autorius (matomas tik vidinėje sistemoje, ne išorėje).
17.4. Kontaktai turi būti atvaizduojami, atsižvelgiant į struktūrinį padalinį. Kontaktų eiliškumas TVS gali būti nustatomas kontaktus rūšiuojant pagal vardą, pavardę abėcėlės tvarka. Tačiau turi būti sudaryta galimybė specifiniam kontaktui suteikti eiliškumo pirmumą neatsižvelgiant į rūšiavimą abėcėlės tvarka. Struktūrinių padalinių eiliškumas nustatomas rankiniu būdu.
17.5. Kontaktų modulyje turi veikti filtras su galimybe filtruoti darbuotojų kontaktinę informaciją pagal struktūrinį padalinį ir / ar pareigybes. Panaikinus kontaktą, automatiškai panaikinamas ir su juo susijęs pareigybės aprašymas.
17.6. Kontaktų modulyje turi veikti darbuotojų paieškos laukas su galimybe įvesti vardo ir / ar pavardės motyvus ir atlikti darbuotojų paiešką. Kontaktai rodomi tik atlikus paiešką.
18. Reikalavimai paieškai:
18.1. Paieškos funkcija turėtų būti aiškiai matomoje svetainės vietoje, pasiekiama iš bet kurio puslapio. Paieškos sistema turi būti patogi lankytojui.
18.2. Svetainė turi turėti paieškos variklį, veikiantį tarp visų svetainės puslapių ir jų metaduomenų, įkeltų failų ir kitos svetainėje talpinamos medžiagos. Paieška turi būti vykdoma tiek naudojant lietuviškus, tiek lotyniškus simbolius.
18.3. Paieškos sistema turi būti paprasta ir išplėstinė: a) paprastoje paieškoje turi būti įdiegta automatinė rezultatų pasiūlymo galimybė tik pradėjus vesti tekstą. Pateikiama iki 10 aptiktų rezultatų su galimybe patekti į pilną rezultatų sąrašą; b) išplėstinėje paieškoje turi būti įdiegta galimybė ieškoti pagal publikavimo/atnaujinimo datą, žodį, frazę, temą, kategoriją. Turi būti galimybė atlikti paiešką pagal pasirinktus svetainės objektus.
18.4. Paieškos rezultatai turi būti surūšiuoti pagal „sėkmingumo“ kriterijus: pirma turi būti rodomi rasti įrašai, kur rasti ieškomi žodžiai pavadinime, toliau – rezultatai, kur ieškomi žodžiai rasti svetainės objektų metaduomenyse arba įkeltuose failuose.
18.5. Administratorius turi turėti galimybę nustatyti paieškos rezultatų atvaizdavimo formą (kiek įrašų turi būti pateikta viename puslapyje, kokiu eiliškumu, kokia tvarka, su kiek išplėstinės (metaduomenų) informacijos ir t. t.).
18.6. Paieška turi ieškoti visame lankytojams viešai pasiekiamame turinyje.
19. Reikalavimai dokumentams/failams: 
19.1. Turi būti įdiegtas mechanizmas dokumentų/failų įkėlimui į TVS ir atvaizdavimui svetainėje.
19.2. TVS turi būti galimybė dokumentus/failus susieti su kitais svetainės objektais.
19.3. Svetainėje ir TVS turi būti sudaryta galimybė dokumentus filtruoti pagal svarbiausius požymius (bet neapsiribojant): dokumento kategoriją, tipą, kt. Taip pat atlikti paiešką pagal dokumento/failo patalpinimo/atnaujinimo datą, reikšminį žodį. Turi būti pateikiamos paieškos užklausos rekomendacijos, įvedus daugiau kaip 3 simbolius paieškos lauke.
19.4. Į TVS dokumentai/failai turi būti įkeliami vieno mygtuko paspaudimu, t. y. pasirinkus įkeliamą dokumentą/failą, turi užtekti pasirinkti jau sukurtą kategoriją ir tipą, kuriems bus priskiriamas dokumentas/failas.
19.5. Dokumentų/failų talpinimas ir atvaizdavimas turi būti patogus, talpinamų dokumentų/failų kiekis – neribojamas. Dokumentus/failus turi būti galima filtruoti, rūšiuoti, keisti atvaizdavimo išdėstymą pagal suderintas su Perkančiąja organizacija formas. 
19.6. Svetainėje turi būti atvaizduojamas įkelto dokumento/failo laikas, publikavimo datos ir statusas nuo-iki. 
19.7. Turi būti realizuota galimybė nustatyti automatinį dokumentų/failų publikavimo svetainėje terminą (pvz., praėjus 5 metams po publikavimo) ir nustatyti automatinio šalinimo funkcionalumą, jei dokumentas nepublikuojamas ilgiau nei nustatytą laiką.	Comment by Author: Klausimas tiekėjams: ar taip aišku? Ar įmanomi tokie funkcionalumai, kuomet išsitrina iš vidinės sistemos, jei failas nepublikuojamas ilgiau nei xx terminą?
19.8. Dokumentai/failai gali būti grupuojami kuriant aplankų (angl. folder) struktūrą. Dokumentai aplankuose gali būti patogiai perkeliami ir / ar kopijuojami į kitus aplankus. Aplankų kiekis – neribojamas.
20. Reikalavimai galerijoms:
20.1. Galerijos modulis turi suteikti galimybę kurti neribotą skaičių albumų, talpinti nuotraukas, video, audio medžiagą, aprašymus ir nuorodas, taip pat integruoti vaizdo įrašus iš išorinių šaltinių (pvz., „YouTube“). Įkėlimas vykdomas pasirenkant katalogą arba neribotą failų kiekį vienu metu, failai sukeliami į serverį, sistema juos apdoroja (sumažina, apkerpa), o administratorius gali peržiūrėti įkeltus failus, perrikiuoti, individualiai apdoroti ir publikuoti. TVS neturi riboti albumų kiekio.
20.2. Lankytojui nuotraukos, video ar kita medžiaga turi būti demonstruojamos tiesiogiai, be papildomos programinės įrangos, o aktualios nuotraukos – slenkančioje juostoje su nustatytu keitimosi intervalu (angl. Slide Show). Be to, galerijos modulyje turi būti galimybė kurti atskiras galerijas iš jau įkeltos medžiagos, naudojant paiešką TVS viduje.
21. Reikalavimai reklaminių skydelių moduliui:
21.1. TVS turi suteikti galimybę pagal poreikį keisti kiekvieno reklaminio skydelio nuotrauką, nuorodą, tekstą ir kitus parametrus. Svetainės administratorius nustato puslapius ir pozicijas, kuriose bus naudojami baneriai, bei turi galimybę reklaminius skydelius aktyvuoti arba deaktyvuoti.
21.2. Turi būti galimybė nustatyti automatinio publikavimo pradžią ir pabaigą.
21.3. Turi būti galimybė banerį susieti su vidine / išorine nuoroda.
22. Reikalavimai pateikti prašymus/skundus/ginčus ir pan., naudojantis interneto svetaine:	Comment by Author: Klausimas tiekėjams: a) ar galimas toks funkcionalumas, kuomet autentifikuojantis pateikiami tokie prašymai, kurie automatiškai keliauja iš VERT svetainės į VERT dokumentų valdymo sistemą registruoti? b) kokie galimi autentifikacijos būdai vartotojui pateikti tokį prašymą ar reikia pasirašymo el. parašu ar užtenka autentifikacijos per e-valdžios vartus? C) kokius papildomus saugumo reikalavimus PO turi nustatyti specifikacijoje? D) ar toks funkcionalumas sunkiai įgyvendinamas ar visgi jo vertė bendrame sistemos kūrime nėra didelė?
22.1. Lankytojai gali pateikti prašymus, skundus, ginčus (toliau – kreipimasis) per svetainę.
22.2. Lankytojų kreipimaisi nesaugomi sistemoje – tiesiai nukeliauja į Perkančiosios organizacijos dokumentų valdymo sistemą.
23. Reikalavimai svetainės anglų kalbos versijai:	Comment by Author: Klausimas tiekėjams: ar galima numatyti hibridinį modelį, t. y.  kad tam tikriems polapiam būtų automatinis vertimas, o kitiems - ne.
23.1. Svetainė turi turėti lietuvių ir anglų kalbų versijas, kuriose visos funkcijos ir moduliai veikia analogiškai, anglų versijos struktūra gali būti minimalesnė pagal suderinimą su Perkančiąja organizacija, o pradinė versija lankytojui rodoma lietuvių kalba, suteikiant aiškiai matomą galimybę perjungti kalbą paspaudus sutrumpinimą arba vėliavėlę.
24. Reikalavimai pritaikymui mobiliems įrenginiams:
24.1. Lankytojui užėjus į svetainę, naudojantis mobiliuoju įrenginiu (planšetiniu kompiuteriu ar išmaniuoju telefonu), svetainė turi jį automatiškai nukreipti į versiją, pritaikytą mobiliesiems įrenginiams.
24.2. Mobili versija turi būti optimizuota ir korektiškai atvaizduojama mobiliojo įrenginio ekrane neprarandant jokių standartinės versijos funkcijų, t. y. lankytojai turi galėti patogiai ir intuityviai naršyti svetainėje, vykdyti paieškas, naudotis prenumerata ir kt. Atskiros specifinės svetainės puslapių grupės, matomos per mobiliąją versiją, turi būti suderintos su Perkančiąja organizacija.
24.3. Lankytojas turi galėti išjungti mobiliosios versijos peržiūrą ir grįžti į standartinę versiją.
24.4. Svetainė turi būti ištestuota ir turi gauti teigiamą įvertinimą, naudojant pritaikymo mobiliesiems įrenginiams testą: https://search.google.com/test/mobile-friendly.

VI. BENDRIEJI REIKALAVIMAI SVETAINĖS TVS

25. Bendrieji svetainės TVS reikalavimai:
25.1. TVS turi būti galimybė naudotojams suteikti roles ir priskirti grupėms. Rolių ir grupių skaičius neturi būti ribojamas. Naudotojų rolės turi būti skirstomos į ne mažiau kaip: a) administratoriai – TVS administratoriai, kurie atsakingi už TVS administravimą ir valdymą. Administratoriai gali valdyti kitų naudotojų roles, keisti ir kurti naujas roles, kurti naujus puslapius arba keisti jau esamų puslapių struktūrą. Keisti ir koreguoti puslapio informacinius blokus ir kitus puslapio komponentus, kuriuos galima valdyti per TVS. b) redaktorius: Redaktorius gali kurti, redaguoti, publikuoti ir trinti visą svetainės turinį, įskaitant įrašus, puslapius, nuotraukų galerijas ir kt. Tačiau jis neturi prieigos prie administracinių funkcijų, tokių kaip temų ir papildinių valdymas.
25.2. TVS turi leisti dirbti ne mažiau kaip dviem naudotojams vienu metu: naudotojai turi turėti galimybę vienu metu kurti turinį, tuo pat metu lankytojai turi turėti galimybę jį pasiekti.	Comment by Author: Klausimas tiekėjams - ar yra ribojimai, kiek naudotoju gali dirbti vienu metu, nes PO nori didinti šį skaičių?
25.3. TVS turi užtikrinti administravimo parametrų pakeitimų saugojimą, siųsti el. laišką sukūrus naudotoją ar pakeitus jo teises, suteikti galimybę administratoriui generuoti laikiną slaptažodį pirmą kartą prisijungiantiems naudotojams ir vėliau jį pakeisti pagal poreikį, o naudotojams – savarankiškai keisti slaptažodį. Sistema turi leisti laikinai blokuoti naudotojus, nustatyti neteisingų prisijungimų skaičių, po kurio prisijungimo vardas blokuojamas, konfigūruoti slaptažodžių parametrus (ilgį, simbolius, keitimo dažnumą ir kt.), neriboti darbo vietų, prisijungimų skaičiaus, užtikrinant, kad darbo vietos būtų nemokamos.
25.4. TVS turi palaikyti ne mažiau kaip 15 nepriklausomų naudotojų, kurie turi turėti galimybę vienu metu kurti arba keisti turinį, tuo pat metu visi svetainės lankytojai turi turėti galimybę nevaržomai naudotis svetainės funkcionalumu bei naudotis jau paskelbta informacija.
25.5. TVS naudotojų darbo vietos neturi reikalauti papildomos programinės įrangos diegimo ir arba palaikymo visą naudojimo laikotarpį, turi veikti naršyklėje.
25.6. Darbas su TVS turi būti lengvai suprantamas asmenims, neturintiems programavimo patirties, nereikalauti specialių techninių žinių.
25.7. Perkančioji organizacija turi gauti prieigą prie svetainės TVS back-end programinio kodo.
25.8. TVS turi būti nepriklausoma nuo platformos (Windows, Linux, Unix, ir t. t.), be klaidų ir atvaizdavimo iškraipymų, išlaikant visą funkcionalumą, administruojama su šiomis naršyklėmis: Microsoft Edge; Mozilla Firefox; Opera; Google Chrome; Safari ir pan.
25.9. Kiekvieno puslapio antraštė turi būti kuriama automatiškai pagal pavadinimą arba rankiniu būdu redaguojama administratoriaus. Atvaizduojamos svetainės nuorodos interneto naršyklės adresų juostoje (URL) turi būti trumpos ir aiškios, formuojamos bendrinių žodžių pagalba, o ne atsitiktinių simbolių sekomis. Sistemoje automatiniu būdu sugeneruotas puslapio adresas turi išlikti pastovus to puslapio viso gyvavimo ciklo metu. 
25.10. Turi būti galimybė maketuoti tiek svetainės pirmąjį puslapį, tiek, pagal hierarchiją, žemesnio lygmens svetainės puslapius: a) pakeisti aktualiausių informacijos blokų padėtį; b) nustatyti naujausių straipsnių skaičių blokuose; c) įkelti / panaikinti papildomus blokus, įdėti / išimti juose esančią informaciją.
25.11. TVS turi užtikrinti kiekvieno nedalomo informacijos vieneto-objekto (straipsnio, pranešimo, nuotraukų galerijos ir t. t.) funkcijas, kurios leistų objektą padaryti neviešu. Tai yra nematomą ir neaktyvų (objektas nerodomas meniu ar sąrašuose ir nepasiekiamas per paiešką ar nuorodas) puslapio lankytojams, tačiau TVS naudotojai jį gali matyti. TVS naudotojas su redaktoriaus role turi galėti pakeisti būseną į viešą ir tai turi padaryti turinį prieinamu lankytojams.
25.12. Administravimo dalyje, atskiruose moduliuose turi veikti paieška. Atlikus paiešką galimybė automatiškai patekti į atrinktą objektą ir jį redaguoti.
25.13. Turi būti galimybė integruoti į vidinius svetainės puslapius išorines aplikacijas (JavaScript, HTML ir kt.), kitus interneto puslapius. Tokiu būdu turi likti visas išdėstymas, tik turiniui skirtoje vietoje pateikiama integruota informacija.
25.14. Administratorius turi turėti galimybę keisti įkeliamų nuotraukų didžiausią raišką. Pvz., nurodyti, kad visos saugomos nuotraukos turi būti ne didesnės kaip 1600x1200 px, tokiu būdu visos įkeliamos nuotraukos turi būti sumažinamos iki nustatyto dydžio. Šis dydis yra orientacinis ir turi būti pritaikomas prie konkretaus pasirinkot dizaino.
25.15. TVS turi turėti išskirstymą pagal svetainės dalių prieinamumą: a) bendroji svetainės dalis, kurią gali pasiekti visi lankytojai ; b) svetainės dalis, skirta administruoti TVS .
25.16. TVS svetainės administravimo dalyje turi būti realizuotos ne prastesnės kaip išvardytos galimybės: a) svetainės sisteminių parametrų keitimas; b) naudotojų ir jų teisių valdymas; c) meniu, submeniu, turinio, galerijų ir t. t. valdymas; d) komponentų, modulių, priedų, šablonų valdymas.
25.17. TVS sisteminiai failai ir svetainėje naudojama įkelta informacija ir failai turi būti saugoma atskirta ir sugrupuota, turi būti galimybė atlikti paiešką peržiūrėti surastą medžiagą, bei ją tvarkyti (keisti matmenis, META duomenis, perkelti, pašalinti ir pan.).
25.18. TVS turi turėti automatinį informacijos archyvavimą ir galimybę atstatyti ankstesnę/istorinę objekto ar puslapio versiją. 
26. TVS administravimo, teisės ir saugumo reikalavimai:
26.1. TVS turi užtikrinti duomenų konfidencialumą. Tai reiškia, kad TVS turi leisti asmenims matyti tik tuos duomenis, kuriuos jie gali matyti. Konfidencialumas yra siejamas su komunikavimo privatumu, saugiu svarbių duomenų saugojimu, vartotojų autentifikavimu bei ribotu duomenų matomumu.
26.2. TVS turi būti galimybė peržiūrėti veiksmų ataskaitas (bendra, pagal naudotoją, pagal grupę ir kt.). Ataskaitoje turi būti matoma iš kokio IP adreso, kuriuo laiku ir kas atliko redagavimo veiksmus (turinio redagavimas, šalinimas, naudotojų sukūrimai ir pan.).	Comment by Author: Klausimas tiekėjams, ar išpildys reikalavimus, numatytus kibernetinio saugumo įstatyme, kuris sako, kad turi būti fiksuojama: naudotojų ir administratorių autentifikavimo įvykiai; naudotojų, administratorių paskyrų sukūrimas, prieigų prie tinklų ir informacinių sistemų pakeitimai; administratorių atliekami veiksmai; sisteminiai uždavinių įvykiai (angl. Scheduled task); žurnalinių įrašų rinkimo funkcijos įjungimas, išjungimas; žurnalinių įrašų peržiūrėjimas, trynimas, kūrimas ar keitimas; įvykio data ir tikslus laikas; įvykio rūšis (informacija, klaida, saugumo pranešimas, sisteminis pranešimas, perspėjimas (angl. warning)); naudotojo / administratoriaus ir (arba) tinklų ir informacinės sistemos įrenginio, susijusio su įvykiu, identifikavimo duomenys; įvykio aprašymas.
26.3. TVS turi palaikyti decentralizuoto administravimo funkciją, t. y. svetainės turinį vienu metu gali valdyti visi administratoriai: a) turi būti galimybė visiems administratoriams vienu metu nuotoliniu būdu saugiai jungtis prie svetainės TVS administravimo aplinkos; b) turi būti galimybė administratoriui koordinuoti visą svetainės administravimo procesą bei nustatyti, kaip ir kokias svetainės dalis galės administruoti administratoriai, kokio tipo informaciją galės įkelti, ar galės keisti svetainės modulių struktūrą ir spalvas, ar galės iš karto publikuoti turinį.
26.4. Turi būti galimybė nustatyti leidžiamų įkelti bylų (nuotraukų, dokumentų, video ir kita) dydį ir tipą. Visi įkeliami failai turi būti tikrinami antivirusine programa, o jų vykdymas serverio pusėje turi būti visiškai uždraustas.	Comment by Author: Klausimas tiekėjams dėl antivirusinės programos?
26.5. Turi būti leidžiamas tik pasirinktų tipų (plėtinių) bylų įkėlimas (pvz. „jpg“, „png“, „docx“ ir pan.), tikrinant įkeliamos bylos faktinį tipą (MIME type).
26.6. Turi būti galimybė administruoti leidžiamų įkelti bylų plėtinių sąrašą.
27. TVS reikalavimai puslapių ir blokų valdymui:
27.1. Turi būti sudaryta galimybė TVS administratoriui redaguoti turinio blokus numatytose svetainės vietose, neatliekant papildomų programavimo darbų.
27.2. TVS realizuota galimybė valdyti tiek svetainės titulinį puslapį, tiek, pagal hierarchiją, žemesnio lygmens svetainės puslapius, juose esančius turinio blokus.
27.3. Turi būti galimybė patalpinti skirtingus blokų tipus: a) tekstinis; b) interaktyvus; c) galerija; d) straipsniai; e) kalendorius ir kt.
27.4. TVS turi redagavimo, naujų puslapių sukūrimo, ištrynimo, paslėpimo, publikavimo, sustabdymo, neištrinant paties puslapio, perkėlimo į kitą vietą galimybę.
27.5. TVS naudotojai turi turėti galimybę patalpinti turinio blokus svetainės puslapiuose, turinio blokų kiekis neturi būti ribojamas. TVS naudotojas gali sukurti turinio bloką, nustatyti jo vietą puslapyje, keisti jo būseną (aktyvus/neaktyvus) ir informaciją.
28. Reikalavimai optimizacijai paieškos sistemoms (SEO) (angl. Search Engine Optimization):
28.1. TVS turi užtikrinti kiekvieno nedalomo informacijos vieneto (straipsnio, pranešimo, žinutės ir t. t.) META žymių (raktiniai žodžiai, antraštė, aprašas) aprašymą pagerinant informacijos atpažinimą paieškos sistemoms.
28.2. Galimybė valdyti robotų ribojimo protokolą (Robots Exclusion Protocol - robots.txt) nurodant, kurias TVS dalis leisti pasiekti paieškų robotams ir kurias drausti. TVS turi užtikrinti automatinį protokolo valdymą be papildomo administratoriaus įsikišimo, kai informacija padaroma nebepublikuojama ar jos pateikimui uždedamas draudimas.	Comment by Author: Klausimas tiekėjams - kur kokia apsauga būtų geriausia, kad nenukentėtų svetainės greitaveika, bet būtų užtikrinta pakankama sauga?
28.3. TVS turi užtikrinti automatinį svetainės struktūros formavimą XML formatu (angl. sitemap protocol). Informacija sitemap protokolu pateikiama automatiškai be papildomo administratoriaus įsikišimo iš karto po bet kokio informacijos pakeitimo svetainėje. Svetainės struktūros formavimas turi atitikti http://www.sitemaps.org numatytus standartus.
28.4. Sistema turi leisti užregistruoti svetainę Google Search Console ir į TVS programinį sprendimą įkelti atitinkamus kodus.
28.5. Kiekvienas sukurtas puslapis turi turėti raidinį URL adresą, kuris vienareikšmiškai jį identifikuoja. Adreso plėtinys po www.adresas.lt/ turi būti formuluojamas arba automatiškai panaudojant visų pirma žodžius iš puslapio antraščių. Formuojant adresą automatiškai, adresas sudaromas taip: a) www.adresas.lt/; b) kontekstinio meniu punkto kuriam priklauso puslapis pavadinimas; c) puslapio pavadinimo žodžiai arba priskirtas pavadinimas. Pvz.: www.adresas.lt/naujienos-aktualijos/naujienos- pavadinimas.html.
28.6. Turi būti atliktas jau esamų suindeksuotų svetainės nuorodų peradresavimas – „301 nukreipimas“ (angl. 301 redirect).
29. Reikalavimai teksto redaktoriaus redagavimo aplinkai:
29.1. Teksto redaktoriaus redagavimo aplinka turi būti artima Microsoft Word, OpenOffice programų aplinkai.
29.2. Informacija turi būti lengvai (taip pat ir naudojant standartines operacinės sistemos kopijavimo ir įkelties funkcijas) perkeliama iš Microsoft Word, Microsoft Excel ir kitų lygiaverčių programų.
29.3. Naudotojas turi galėti įkelti tekstą standartiniu programinės įrangos kopijavimo būdu arba pasinaudoti specialiomis turinio įkėlimo funkcijomis, kurios įkeliamam turiniui automatiškai išvalo stilius ir formatavimą.
29.4. Turi būti papildoma galimybė pašalinti (panaikinti) visus ankstesnius dokumentų tekstų formato nustatymus. 
29.5. Turi būti lentelių kūrimo, sukurtų lentelių kopijavimo, jų redagavimo ir lentelių bei jos langelių formatavimo funkcijos.
29.6. TVS teksto redaktorius turi leisti kurti, redaguoti ir formatuoti lenteles: nustatyti lentelės plotį ir aukštį, eilučių ir stulpelių skaičių, įterpti naujas eilutes, stulpelius ir juos ištrinti, nustatyti lentelės stilių, lentelės rėmelio stilių, teksto lygiavimo stilių lentelėje, nustatyti tarpus tarp lentelės langelių, tarpus tarp celės rėmuo ir teksto, nustatyti lentelės antraštę, santrauką (angl. Alt-tag, Meta-tag).
29.7. TVS naudotojai turi galėti redaguoti ir formatuoti jau sukurtas lenteles: apjungti lentelės celes ir jas išskirti, nustatyti celės, stulpelio ar eilutės stilių: nustatyti plotį, aukštį, šriftą ir jo spalvą, fono spalvą, lygiavimą ir kt. formato nustatymus.
29.8. Turi būti realizuota galimybė formatuoti tekstą, t. y. keisti numatytą šriftą, jo dydį, spalvą ir pan.
29.9. Turi būti galimybė kurti įvairias nuorodas (į kitą puslapį, dokumentą, kitą portalą, svetainę, el. pašto adresą). Kuriant nuorodą į dokumentą ar kitą vidinį puslapį turi būti galimybė atlikti paiešką ir greitai atrasti reikiamą šaltinį. Kuriant nuorodą galima nurodyti protokolą ( https, ftp ir kt.), nustatyti nuorodos atidarymo paskirtį (naujame lange, tame pačiame lange, išsiskleidžiamame lange ir kt.), nustatyti nuorodos parametrus.
29.10. Turi būti įgyvendintas paveikslėlių įkėlimas į tekstą, naudojant paveikslėlių paieškos – naršymo langą administratoriaus lokaliame diske. Turi būti realizuota jau patalpintų ar panaudotų kitose vietose paveikslėlių paieška. Talpinant paveiksliuką galimybė pridėti META informaciją, raktinius žodžius, jei jie nėra nustatomi, tuomet metaduomenys formuojami pagal failo pavadinimą automatiškai. Turi būti sukurta galimybė sumažinti nuotrauką nustatant plotį, aukštį, proporcijas pikseliais arba procentais, apkirpti nuotrauką išsaugant kaip kopiją, paliekant originalą.
29.11. Turi būti galimybė kiekviename puslapyje sukurti ir į tekstą įterpti nuotraukų galeriją.
29.12. Teksto redaktoriuje turi būti galimybė tiesiogiai redaguoti patį HTML kodą.
30. Reikalavimai vizualaus redaktoriaus redagavimo aplinkai:
30.1. Turi būti galimybė redaguoti svetainės turinį vizualioje aplinkoje, kurioje matomas svetainės puslapio vaizdas atitinka tai, kaip jis rodomas viešai svetainėje.
30.2. TVS turi suteikti galimybę redaguoti pasirinkto puslapio išdėstymo blokus ir jų turinį, įterpti naujus turinio blokus drag & drop principu iš pasirenkamų variantų (pvz., tekstas, foto galerija, reklaminis baneris), keisti blokų vietas pertempiant bei nurodyti jų atvaizdavimo poziciją puslapyje iš anksto numatytose vietose (pvz., kairėje, dešinėje, apačioje).
30.3. Redaktorius turi palaikyti versijavimą, t. y. atlikus turinio redagavimą turi būti išsaugoma senesnė versija. Turi būti galimybė publikuoti naują turinį ir peržiūrėti, įsikelti senesnes turinio versijas. Turi būti pateikiama informacija, kas ir kada redagavo turinį, kuri versija yra paskelbta. Administratorius turi turėti galimybę peržiūrėti nepaskelbtą turinį. Turi būti galimybė apriboti ar suteikti teisę administratoriams publikuoti turinį. Turi būti pateikiama peržiūra visų naujai paruoštų, bet nepublikuotų turinių vienoje vietoje.
30.4. TVS turi būti naudojamas automatinis nuotraukų sumažinimas ir/ar apkirpimas pritaikant prie numatyto puslapio ar turinio bloko dizaino. Įkeltoje nuotraukoje TVS turi būti rėmeliu pažymima nuotraukos dalis, kuri bus atvaizduojama svetainėje.
31. Reikalavimai informacijos išdėstymui puslapyje:
31.1. Svetainė turi būti tvarkinga ir patogi, kad pagrindinė informacija būtų pasiekiama ne daugiau kaip per 3 žingsnius, svarbūs elementai aiškiai išsiskirtų iš fono ir būtų lengvai matomi, o interaktyvūs elementai (spragtelėjami pele) išdėstyti tose pačiose vietose skirtinguose puslapiuose.
31.2. Svarbiausi elementai turi būti išdėstyti ties svetainės viršaus viduriu. Visas svarbiausias turinys ir naršymo parinktys (angl. navigation options) turi būti kuo arčiau puslapio viršaus. Ypatingai svarbu, kad visi pagrindiniai naršymo pasirinkimai būtų matomi, kuo mažiau slenkant (angl. scrolling) puslapiu žemyn.
31.3. Svetainėje pateikiami susiję turinio elementai turi būti atvaizduojami taip, kad juos būtų lengva palyginti – pvz., lentelėje arba atskirame puslapyje, paryškinant skirtingas vienas nuo kito tų elementų savybes. 
31.4. Svetainės puslapiuose informacija neturi būti pernelyg sutankinta (informacijos pateikimo tankis apibrėžiamas kaip matomas elementų skaičius vizualiai atskirtoje grupėje). 
32. Reikalavimai navigacijai:
32.1. Navigacijos elementai (angl. navigation elements) turi būti aiškiai atskirti vienas nuo kito, sugrupuoti pagal prasmę ir kiekviename svetainės puslapyje nuosekliai patalpinti į lengvai surandamą vietą. Visuose puslapiuose reikia naudoti tą pačią navigacijos schemą, nuosekliai išdėstant korteles (angl. tabs), antraštes, sąrašus, paiešką, svetainės schemą (angl. sitemap) ir t. t. 
32.2. Ilguose puslapiuose turi būti pateikiamas turinys su nuorodomis, kurios atveria lankytojams atitinkamą žemiau esantį turinį. Jeigu ilgą puslapį sudaro keli atskiri skyriai, kurių nesimato pirmajame ekrane, reikia puslapio viršuje pateikti trumpą skyrių sąrašą, kurį galima spragtelėti pele. Šios nuorodos kartais vadinamos prierašais (angl. anchor) arba vidinėmis nuorodomis (angl. within–page link). 
32.3. Svetainės lankytojams turi būti galimybė sužinoti, kurioje svetainės skiltyje jie šiuo metu yra. Pavyzdžiui, galima rodyti hierarchinį kelią iki esamo puslapio (angl. breadcrumbs), suderinti nuorodos spalvą su tikslinio puslapio antrašte, kurti išteklių adresus (angl. URLs), atspindinčius lankytojo buvimo vietą. 
32.4. Pagrindinio navigacijos meniu (angl. navigation menu) ir antrinio meniu vietas svetainėje turi pasiūlyti Paslaugų teikėjas suderinęs su Perkančiąja organizacija. 
32.5. Kortelių (angl. tabs) pavadinimai turi informuoti apie jų funkciją arba paskirtį. Jei trūksta vietos aiškiems kortelių pavadinimams, kortelių naudoti negalima. 
33. Reikalavimai turinio struktūravimui:
33.1. Svetainės struktūra turi būti aiški, logiška ir atitikti naudotojų bei lankytojų poreikius, o turinys – gerai organizuotas visais lygmenimis: nuo bendros svetainės struktūros iki puslapio, pastraipos ir sąrašo, su susijusia informacija grupėse, kad būtų lengva rasti, ir visa reikalinga informacija turi būti matoma ten, kur jos reikia, be būtinybės ją įsiminti ar ieškoti slenkant puslapį.
34. Reikalavimai formų kūrimo moduliui:
34.1. Turi būti galimybė svetainėje kurti įvairaus tipo duomenų surinkimo formas.
34.2. Turi būti galimybė formų redaktoriaus pagalba pasirinkti, kokie laukai bus formoje (teksto įvedimo, pasirinkimų (angl. radio button ar checkbox), sąrašų, prikabinamo failo) ir pan., bei nurodyti jų būtinumą užpildymui.
34.3. Turi būti galimybė valdyti klaidos pranešimų pildant formą tekstą.
34.4. Formos pagalba pateikti duomenys turi būti išsaugomi svetainės formų modulio duomenų bazėje. Turi būti galimybė peržiūrėti pateiktus formos atsakymus sąrašinėje formoje, vykdyti paiešką ir peržiūrėti konkretaus atsakymo duomenis.
34.5. Turi būti galimybė eksportuoti formos atsakymus Excel, CSV ar panašiu formatu.
34.6. Turi būti galimybė įterpti sukurtą formą į bet kurį svetainės puslapį pasirinktoje vietoje.
34.7. Turi būti galimybė nustatyti el. laiško siuntimą nurodytu el. paštu (pvz. svetainės administratoriui, formos užpildymo atveju).
35. Reikalavimai sąsajoms ir integracijoms:	Comment by Author: Klausimas tiekėjams - dėl dokumentų valdymo sistemos integracijos PO dar apsispręs. Klausimas - ar dar reiktų nusimatyti šioje vietoje papildomus reikalavimus?
35.1. Tarp svetainės ir kitų informacinių sistemų apsikeičiami duomenys turi būti aprašomi naudojant XML (angl. Extensible Markup Language, http://www.w3.org/TR/REC-xml) schemas ir / arba JSON (JavaScript Object Notation) duomenų apsikeitimo formatu.
35.2. Svetainė turėtų palaikyti Power BI įterpimo galimybes, apimant Power BI komponentų ir švieslenčių integravimą į svetainę, panaudojant Power BI embedded arba Power BI JavaScript API. Daugiau reikalavimų apie Power BI publikavimą: https://learn.microsoft.com/en-us/power-bi/collaborate-share/service-publish-to-web.
35.3. Svetainė turėtų būti interaktyvi, palaikanti SQL ir kitus duomenų šaltinius. 
36. Reikalavimai dokumentacijai:
36.1. Paslaugų teikėjas turi pateikti architektūros aprašymą, paruošti diegimo ir konfigūracijos instrukcijas bei pateikti naudojimo ir priežiūros rekomendacijas/instrukcijas, išeities kodus, užtikrinant aiškų ir pilną techninės dokumentacijos paketą (lietuvių kalba) elektroniniu formatu (*.pdf ir *.docx arba analogiškais formatais) skaitmeninėje laikmenoje.
36.2. Vykdant svetainės vystymo darbus, Paslaugos teikėjas privalo atnaujinti visą aukščiau išvardytą dokumentaciją (tai turi būti įskaičiuota į suderintą vystymo paslaugos kainą)

VII. REIKALAVIMAI TECHNINEI IR PROGRAMINEI ĮRANGAI

37. Bendrieji reikalavimai svetainės techninei įrangai ir aplinkoms:
37.1. Svetainės diegimas ir konfigūravimas atliekamas Perkančiosios organizacijos infrastruktūroje, esančioje Valstybiniame duomenų centre (debesijos pagrindu veikiančiose virtualiose tarnybinėse stotyse).
37.2. Svetainei turi būti realizuotos atskiros darbinė ir testavimo aplinka Perkančiosios organizacijos darbuotojų bandymams, o Paslaugų teikėjas privalo turėti papildomas aplinkas (ne Perkančiosios organizacijos infrastruktūroje), skirtas svetainės kūrimo veikloms. Siekiant užtikrinti saugą, darbinė ir testinė aplinkos turi veikti nepriklausomai viena nuo kitos ir būti fiziškai bei logiškai atskirtos (atskiruose potinkliuose). Testavimui negali būti naudojami asmens duomenys.
37.3. Perkančioji organizacija atsakinga už tarnybinių stočių realizavimą, operacinės sistemos įdiegimą (Windows arba Linux) ir pirminės konfigūracijos atlikimą. Kitu komponentų ir programinės įrangos diegimą bei konfigūravimą, kuris reikalingas svetainės veikimui užtikrinti, atlieka Paslaugų teikėjas.
37.4. Į svetainės testinės aplinkos duomenų bazę Paslaugų teikėjas turi įdiegti galimybę periodiškai atstatyti darbinės aplinkos duomenų bazę, pritaikant ją testavimui. Paslaugų teikėjas, suderinęs su Perkančiąja organizacija, turi parengti reikalingus skriptus duomenų paruošimui bei pateikti atstatymo instrukciją.
37.5. Darbinės ir testinės svetainės aplinkų el. laiškų siuntimui turi būti naudojamas Perkančiosios organizacijos pašto serveris.
37.6. Paslaugų teikėjo sukurtos programinės įrangos diegimą ir atnaujinimus į testinę ir į darbinę aplinkas atlieka Paslaugų teikėjas.
37.7. Paslaugų teikėjas turės į testinę aplinką (esant poreikiui ir į darbinę) įdiegti ir sukonfigūruoti pasiūlytą trečiųjų šalių programinę įrangą bei visą svetainę su visais jos komponentais.
37.8. Testavimo metu įsitikinama, kad sukurta svetainė atitinka visus techninėje specifikacijoje ir teisės aktuose jai keliamus reikalavimus ir funkcionalumus (visi sukurti moduliai veikia taip kaip numatyta, negaunamos sisteminės klaidos).
37.9. Testavimo metu Paslaugų teikėjas privalo atlikti funkcinius bandymus, apimančius informacijos paieškos, peržiūros, duomenų įvedimo ir tvarkymo bei gautų rezultatų teisingumo patikrą, taip pat atlikti tinklalapio našumo bandymus, vertinant sistemos veikimą esant įprastai ir padidintai apkrovai, tinklalapio saugumo bandymus, siekiant nustatyti pažeidžiamumus ir nenumatytas prieigos galimybes, suderinamumo bandymus su skirtingais įrenginiais, naršyklėmis ir skirtingo dydžio ekranais, prieinamumo bandymus įvertinant atitiktį WCAG 2.1 ar analogiško standarto reikalavimams, naudotojų patogumo (naudojamumo) bandymus, siekiant užtikrinti aiškų ir patogų funkcionalumo naudojimą, ir regresijos bandymus po atliktų pataisymų ar naujų funkcijų diegimo, siekiant užtikrinti, kad esamas funkcionalumas liko nepažeistas.
38. Svetainės licencijų ir programinės įrangos reikalavimai:
38.1. Svetainė turi veikti šiuo metu pasaulyje naudojamų naujausių technologinių komponenčių  pagrindu: panaudojant WEB aplikacijų technologijas (PHP arba lygiavertes); panaudojant duomenų bazių valdymo sistemas (MySQL/Maria, PostgreSQL arba lygiavertes).
38.2. Svetainės išvaizda turi būti kuriama naudojant pakopinius stilių šablonus (angl. Cascading Style Sheets) (CSS), o duomenys turi būti saugomi reliacinėje duomenų bazėje, atskiriant failus atskiroje failinėje sistemoje. Programinė sprendimo realizacija turi būti orientuota į atvirų standartų taikymą, siekiant užtikrinti didžiausią suderinamumą ir lankstumą. Paslaugų teikėjas privalo pateikti visą reikalingą programinę įrangą bei jos licencijas, būtinas siūlomo sprendimo realizacijai, o visa ši programinė įranga ir licencijos turi būti įskaičiuotos į pasiūlymo kainą.
38.3. Paslaugų teikėjo pateikiama licencinė programinė įranga turi būti pateikiama kartu su visomis reikiamomis licencijomis, licencijos turi būti nuolatinės, kad Perkančiajai organizacijai visą sutarties vykdymo ir garantinės priežiūros ir palaikymo laikotarpį nereikėtų įsigyti papildomų licencijų (ar kitaip investuoti) programinės įrangos veikimui.
38.4. Nelicencijuojamos programinės įrangos naudojimas neturi būti apmokestinamas papildomai.
38.5. Visos reikalingos licencijos turi būti įgyjamos Perkančiosios organizacijos vardu. Perkančiajai organizacijai turi būti perduotos visos sprendimo veikimui reikalingos licencijos.
38.6. Paslaugų teikėjas turi turėti siūlomos programinės įrangos gamintojo suteiktą teisę diegti, konfigūruoti siūlomą programinę įrangą, jos priedus bei naujinimus, teikti techninio aptarnavimo paslaugas arba turėti sudaręs sutartis su kitu ūkio subjektu, turinčiu teisę teikti šias paslaugas. 
38.7. Perkančiajai organizacijai turi būti perduoti pilni, veikiantys programinės įrangos išeities kodai (neužšifruoti), su kompiliavimui paruoštais failais. Kartu turi būti pateiktos viešai prieinamos standartinės priemonės ir instrukcijos, kaip sukompiliuoti programinę įrangą, kad ji veiktų pagal specifikacijas. Visi įrankiai ir instrukcijos, reikalingi naujai versijai paruošti, turi būti perduoti taip, kad Perkančioji organizacija galėtų sukompiliuoti naują versiją be jokių papildomų priemonių ar licencijų.
38.8. Išeities tekstai ir autorinės turtinės teisės turi priklausyti Perkančiajai organizacijai.
39. Reikalavimai saugumui:
39.1. Turi būti galimybė Svetainei taikyti Cloudflare ar/ir WAF ar kitus saugos sprendimus.
39.2. Svetainė turi užtikrinti veikimą naudojantis HTTPS saugiu protokolu. Saugus HTTPS ryšys turi būti naudojamas jungiantis prie svetainės turinio valdymo administravimo aplinkos.
39.3. Sistema turi būti sukurta vadovaujantis OWASP ASVS (Application Security Verification Standard) ne žemesniu kaip 2 lygio (L2) standartu arba lygiaverčiu.	Comment by Author: Klausimas tiekėjams - ar aišku?
39.4. TVS turi palaikyti ir korektiškai konfigūruoti Content Security Policy (CSP), HSTS, X-Frame-Options ir X-Content-Type-Options antraštes arba lygiavertes.
39.5. Turi būti galimybė apriboti prieigą prie TVS administravimo srities ir leisti prieigą tik iš Perkančiosios organizacijos IP adreso(-ų) ir taikyti prieigos ribojimą taikant Cloudflare/WAF apsaugas.
39.6. Turi būti galimybė naudotoją/administratorių/redaktorių paskyras ištrinti rankiniu būdu. Taip pat turi būti numatyta, kad naudotojo teisė dirbti su tinklų ir informacine sistema sustabdoma, jei naudotojas ja nesinaudoja ilgiau kaip 3 mėnesius, o administratoriaus teisė dirbti su tinklų ir informacine sistema – jei administratorius ja nesinaudoja ilgiau kaip 2 mėnesius.
39.7. Turi būti realizuota prie TVS prisijungusio naudotojo, prisijungimo sesijos kontrolė, neatliekant jokių veiksmų naudotojas automatiškai atjungiamas nuo sesijos po 15 min. neaktyvumo laikotarpio. Maksimali sesijos trukmė – 2 val. (konfigūruojama), su galimybe ją pratęsti, naudotojui interaktyviai patvirtinus sesijos pratęsimą.
39.8. Turi būti realizuotas stiprių slaptažodžių sudarymo mechanizmas. Administratorius turi turėti galimybę keisti reikalavimus naudotojų slaptažodžiams (nustatyti, koks bus reikalaujamas slaptažodžio ilgis, kokie turi būti specialūs simboliai, didžiosios / mažosios raidės, skaičiai, galiojimo trukmė (pasibaigus slaptažodžio galiojimui, naudotojas turi priverstinai pasikeisti slaptažodį) ir kt.).
39.8.1. keičiant slaptažodį, neturi būti leidžiama naudoti slaptažodžio iš buvusių 8 paskutinių slaptažodžių. 
39.9. Svetainėje naudojami slaptažodžiai turi būti šifruojami (PBKDF2, Argon2 ar lygiaverčiu algoritmu).
39.10. Svetainės administratorių veiksmai turi būti saugomi žurnale. Įskaitant sėkmingus ir nesėkmingus bandymus prisijungti prie svetainės.
39.11. Visi (administratorių ir naudotojų veiksmų, sisteminiai) žurnaliniai įvykiai saugomi ne trumpiau, kaip 90 kalendorinių dienų.
39.12. Turi būti galimybė perduoti žurnalinius įrašus į Perkančiosios organizacijos žurnalinių įvykių surinkimo sistemą, pasinaudojant įrankiais kaip Rsyslog arba lygiaverčiais.
39.13. Naudotojui įvedus tam tikrą neteisingų slaptažodžių kiekį (ne daugiau kaip 5 kartai iš eilės, kiekis turi būti konfigūruojamas), laikinai turi būti ribojama galimybė prisijungti prie administracinės dalies. Ribojamas laikas turėtų būti nemažiau kaip 5 minutės (laikas turi būti konfigūruojamas) arba iki tol kol administratorius atblokuoja rankiniu būdu.
39.14. Prie TVS turi būti prisijungiama unikaliu vartotojo vardu, slaptažodžiu ir naudojantis dviejų veiksnių autentifikacijos paslauga (2FA).	Comment by Author: Klausimas tiekėjams: el. paštu su OTP, ar turi būti realizuota integracija Microsoft MFA (TOTP))? Kokie siūlymai?	Comment by Author: Tik TOTP (programėlės, pvz., Microsoft ar Google Authenticator). Būtų puiku, kad palaikytų ir FIDO2/WebAuthn (aparatinius raktus, pvz., YubiKey).
39.15. Paslaugos teikėjas turi užtikrinti, kad bet kokie patikėti nevieši duomenys apie Perkančiąją organizaciją ir jos svetainę, įskaitant, bet neapsiribojant informacija apie svetainės turinio valdymo sistemą, naudojamas informacines ir ryšio technologijų priemones ir jų kopijos bus neprieinami neįgaliotiems asmenims ar trečiosioms šalims.
39.16. Svetainės programiniame kode draudžiama išsaugoti duomenis (vardą, slaptažodį, aplikacijų programavimo sąsajas (angl. Application programming interface) raktus / ženklus (angl. Token) ir kt.), kuriuos atskleidus gali būti pasinaudota prieiga prie įrenginių, resursų, paskyrų ar valdiklių.

VIII. REIKALAVIMAI SVETAINĖS GARANTINĖS IR PRIEŽIŪROS PASLAUGOMS

40. [bookmark: _Toc141097210]Svetainės garantinės ir priežiūros paslaugos – svetainės garantinės priežiūros ir palaikymo paslaugos teikiamos 24 mėn. po galutinio paslaugų priėmimo-perdavimo akto pasirašymo dienos. Vystymo garantinės priežiūros ir palaikymo paslaugų teikimo terminas – 12 mėnesių nuo konkrečių vystymo paslaugų priėmimo–perdavimo akto pasirašymo dienos (garantija įsigalioja nuo tinkamai suteiktų vystymo paslaugų perdavimo (priėmimo–perdavimo akto pasirašymo) dienos). 
41. Garantinė priežiūra – tai laikotarpis po sukurtos Svetainės perdavimo Perkančiajai organizacijai (priėmimo-perdavimo akto sudarymo dienos) /vystymo paslaugų atveju – po suteiktų vystymo paslaugų suteikimo (priėmimo-perdavimo akto sudarymo dienos), kurio metu Paslaugų teikėjas įsipareigoja savo lėšomis užtikrinti tinkamą sistemos veikimą, šalinti svetainės / suteiktų vystymo paslaugų klaidas, neatitikimus ir gedimus, atsiradusius dėl projektavimo, programavimo ar diegimo trūkumų, kurie atsirado dėl tiekėjo kaltės, teikti atnaujintas sistemos komponentų versijas, jeigu tai būtina garantinių klaidų pašalinimui. Garantinei priežiūrai mutatis mutandis taikomos visos šiame skyriuje esančios taisyklės nustatytos priežiūros paslaugų teikimui (pvz.: reakcijų laikai ir t.t.), jeigu Techninėje specifikacijoje neapibrėžta kitaip. 
42. Priežiūros paslaugos – tai po Svetainės priėmimo–perdavimo dienos teikiamos paslaugos, skirtos užtikrinti nepertraukiamą ir saugų Svetainės veikimą, įskaitant Svetainės stebėseną, incidentų ir sutrikimų registravimą bei sprendimą, techninę pagalbą naudotojams, Svetainės konfigūravimą, veikimo parametrų koregavimą, duomenų atkūrimo veiksmus bei suderinamumo su naudojama technine ir programine infrastruktūra užtikrinimą, konsultavimą. Priežiūros paslaugas sudaro:
42.1. Administratoriaus/ių konsultavimas Svetainės administravimo klausimais (konsultacijos turi būti teikiamos telefonu, el. paštu ir (arba) Perkančiosios organizacijos darbo vietoje, Perkančiajai organizacijai ir Paslaugų teikėjui suderinus konsultacijos laiką);
42.2. su Svetainės aplinkos konfigūravimu, Svetainės duomenų baze ir kitų Svetainės sudedamųjų dalių veikimu ir (arba) funkcionavimo sutrikimais susijusių problemų sprendimas (sutrikimų ir klaidų analizė, nustatytų saugumo spragų taisymas, testavimas, diegimas ir dokumentavimas);
42.3. Svetainėje naudojamos programinės įrangos sutrikimų ir klaidų analizė, taisymas, testavimas, diegimas ir dokumentavimas;
42.4. Svetainės programinės įrangos atnaujinimo paslaugos, pereinant prie aukštesnės duomenų bazių valdymo sistemos, operacijų sistemos ir kitų taikomųjų programų programinės įrangos, kuri naudojama Svetainės veikimui, versijos;
42.5. techninių resursų (pvz.: procesoriaus, atminties, vietos diske, tinklo pralaidumo) panaudojimo stebėjimas ir analizė;
42.6. Svetainėje naudojamų pagalbinių programų licencijų ir/ar sertifikatų galiojimo patikrinimas ir savalaikis atnaujinimas/įdiegimas/sukonfigūravimas, (pvz.: SSL sertifikato);
42.7. Reguliarus, bet ne retesnis kaip kas 6 (šešis) mėnesius, TVS branduolio bei visų naudojamų trečiųjų šalių komponentų ir (ar) bibliotekų atnaujinimas. Taip pat nuolatinis žinomų saugumo spragų (angl. Common Vulnerabilities and Exposures, CVE) identifikavimas ir jų tvarkymas. Saugumo spragų šalinimas turi būti vykdomas laikantis PO patvirtintos spragų ir pataisų valdymo tvarkos bei pokyčių valdymo tvarkos nuostatų. Apie atliktus atnaujinimus ir (ar) pašalintas saugumo spragas Tiekėjas privalo per 5 (penkias) darbo dienas nuo darbų atlikimo arba per kitą šalių raštu suderintą terminą pateikti PO ataskaitą.
43. Už licencijų (operacinės sistemos) ir sertifikatų įsigijimą atsakinga Perkančioji organizacija, todėl Paslaugų teikėjas į pasiūlymo kainą neturi įskaičiuoti licencijų ir sertifikatų (pvz. SSL sertifikato), įsigijimo sąnaudų.
44. Paslaugų teikėjas įsipareigoja užtikrinti kad be išankstinio suderinimo su Perkančiąja organizacija ir be Perkančiosios organizacijos sutikimo nebus atliekami jokie Svetainės programinio kodo ir tarnybinėse stotyse naudojamos programinės įrangos, keitimai.
45. Reikalavimai kreipinių sprendimui:
45.1. Visi kreipiniai (incidentai (tiek Paslaugų teikėjo nustatyti, tiek Perkančiosios organizacijos pastebėti) ir užklausos) turi būti registruojami Pagalbos tarnyboje, atitinkančioje šios techninės specifikacijos XI skyriuje nustatytus reikalavimus;
45.2. Paslaugos turi būti teikiamos adresu Verkių g. 25C-1 (arba kitu Perkančiosios organizacijos nurodytu adresu Vilniuje (Sutarties galiojimo metu gali keistis Perkančiosios organizacijos buveinės / centrinio ofiso adresas), Vilnius, arba nuotoliniu būdu, darbo dienomis darbo laiku, t. y. nuo aštuntos (8.00 val.) iki septynioliktos valandos (17.00 val.) pirmadieniais, antradieniais, trečiadieniais ir ketvirtadieniais ir nuo aštuntos (8.00 val.) iki penkioliktos valandos keturiasdešimt penkių minučių (15.45 val.) – penktadieniais;
45.3. Visi kreipiniai skirstomi į incidentus (sutrikimus) ir užklausas. Incidentai papildomai yra skirstomi į trijų prioritetų / lygių sutrikimus, atsižvelgiant į jų poveikį (įtaką):

				1 lentelė. Kreipinius sudarančių incidentų ir užklausų lygiai/prioritetai:
	Eil. Nr.
	Prioritetas
	Paaiškinimas

	1.2.1.
	I lygio incidentas (kritinis sutrikimas, aukštas prioritetas)
	Sutrikimas ir / ar Sistemos pasiekiamumo sutrikdymas, kuris apima bent vieną iš šių kriterijų:
· Visi arba absoliuti dauguma Svetainės naudotojų visiškai negali naudotis Svetaine;
· nepasiekiama Svetainės duomenų bazė;
· incidento metu buvo sudarytos sąlygos prarasti ir (arba) buvo prarastas Svetainės tvarkomos informacijos konfidencialumas (įskaitant informaciją, susijusią su asmens duomenimis).

	1.2.2.
	II lygio incidentas (vidutinis sutrikimas, vidutinis prioritetas)
	Sutrikimas, kurio metu Svetainės funkcionalumas / pasiekiamumas apribotas ir apsunkina Svetainės naudotojų darbą, tačiau jo visiškai nenutraukia, yra žinomas kitas alternatyvus funkcionalumo / pasiekiamumo užtikrinimo būdas. 

	1.2.3.
	III lygio incidentas (žemo lygio sutrikimas, žemas prioritetas)
	Sutrikimas, kurio metu Svetainės funkcionalumas / pasiekiamumas apribotas dalinai, naudotojų darbas su Svetaine neapsunkinamas arba poveikis Svetainės veiklai yra minimalus, yra žinomas kitas alternatyvus funkcionalumo / pasiekiamumo užtikrinimo būdas.

	1.2.4.
	Užklausa (keitimas arba konsultacija)
	Užklausos - konsultacijos Svetainės naudojimosi klausimais arba nedideli, detalesnės analizės nereikalaujantys Svetainės pakeitimai (pavadinimų keitimas, turinio elementų (pvz. teksto) patogesnis išdėstymas), atsiradus tokių pokyčių poreikiui Perkančiosios organizacijos veikloje. Smulkiais pakeitimais laikomi tokie pakeitimai, kurių realizavimo metu:
· Nekeičiama duomenų bazės struktūra;
· Neatsiranda naujų Svetainės langų;
· Neatsiranda naujų Svetainės funkcijų;
· Nedaromas poveikis Svetainės funkcionalumui.



46. Tiekėjas privalo reaguoti bei spręsti kreipinius pagal šiuos reakcijos ir išsprendimo laikus:

2 lentelė. Incidentų šalinimo ir užklausų sprendimų laikas
	Incidento prioritetas
	Reakcijos laikas
	Išsprendimo laikas

	I lygio incidentas
	2 darbo val.
	8 darbo val.

	II lygio incidentas
	4 darbo val.
	16 darbo val.

	III lygio incidentas
	8 darbo val.
	5 darbo dienos

	Užklausa
	ne ilgiau kaip 8 darbo valandos
	Abiejų šalių suderintais terminais 


 
47. Reakcijos į Svetainės incidentus arba užklausas terminas suprantamas kaip laiko tarpsnis nuo Perkančiosios organizacijos pranešimo apie Svetainės incidentą arba užklausą pateikimo iki jo sprendimo pradžios.
48. Svetainės incidento arba užklausos išsprendimo laikas suprantamas kaip laiko tarpsnis nuo pranešimo apie Svetainėje pastebėtą incidentą pateikimo arba užklausos pateikimo momento iki visiško incidento arba užklausos išsprendimo;
49. Jei Paslaugų teikėjas dėl objektyvių priežasčių negali suteikti Paslaugų nurodytais laikais, jis turi informuoti Perkančiąją organizaciją, kuri įvertina nurodytas priežastis. Esant objektyvioms priežastims, apibusiu Šalių susitarimu, terminai gali būti koreguojami.
50. Visas Priežiūros paslaugų teikimas fiksuojamas 30 min. tikslumu.
51. Paslaugų teikėjas kas mėnesį (Iki kiekvieno mėnesio 10 (dešimtos) kalendorinės dienos imtinai) ar kitu su Perkančiąją organizacija suderintu periodiškumu turi parengti ir pateikti Perkančiajai organizacijai garantinės priežiūros ir priežiūros paslaugų ataskaitą (toliau - Suvestinė ataskaita) (ataskaita teikiama el. paštu už Sutarties priežiūrą iš Perkančiosios organizacijos pusės paskirtiems asmenims);.
52. Suvestinėje ataskaitoje turi būti nurodyta:
52.1. Visos Svetainės problemų analizės ir klaidų taisymo, modifikavimo, konsultavimo paslaugos (išskiriant, ar tai buvo garantinės priežiūros paslauga ar priežiūros paslauga);
52.2. tikslios kreipinių (incidentų ir užklausų) registravimo, reakcijos ir išsprendimo datos, trumpas kreipinio aprašymas ir unikalus kreipinio numeris Pagalbos tarnybos sistemoje, sugaištas laikas (Pateikiant duomenis, kurie fiksuoti Pagalbos tarnyboje bei nurodant realų laiką, kiek specialistai užtruko sprendžiant atitinkamo lygio incidentą) kreipiniui išspręsti ir bendras sugaištas laikas per mėnesį išskaidant informaciją pagal incidentų lygius arba užklausas;
52.3. jei ataskaitiniu laikotarpiu vyko Svetainės versijos atnaujinimas, programinio kodo taisymas arba esminiai Svetainės funkcionalumo atnaujinimai, suvestinėje ataskaitoje turi būti pažymėtas naujos versijos įdiegimo ar programinio kodo taisymo faktas.
53. Už priežiūros paslaugas bus atsiskaitoma pagal Paslaugų teikėjo viešajame pirkime nurodytą 1 mėn. Abonentinį mokestį (kuris gali mažėti proporcingai, jeigu paslaugos teiktos ne visą mėn. - pvz.: priežiūros paslaugos pradėtos teikti 2026 m. gruodžio 20 d. - apmokama būtų proporcingai už laikotarpį nuo 2026 m. gruodžio 20 d. iki 2026 m. gruodžio 31 d.). 

IX. REIKALAVIMAI SVETAINĖS VYSTYMUI

54. Užsakomų paslaugų teikimo terminas – 36 mėn. nuo sutarties įsigaliojimo dienos (t. y. Perkančioji organizacija gali suformuoti poreikį užsakyti vystymo paslaugas dar nesant priėmimo-perdavimo aktu priimtai svetainei).
55. Perkančioji organizacija preliminariai planuoja, bet neįsipareigoja, įsigyti 1000 valandų svetainės vystymo paslaugų. 	Comment by Author: Klausimas tiekėjams - koks preliminarus įkainis?
56. Vystymo paslaugas sudaro: 
56.1. Svetainės funkcionalumo pagal pasikeitusius teisės aktus arba Perkančiosios organizacijos išsakytus poreikius specifikavimą, projektavimą, programavimą, testavimą, įdiegimą (testavimo ir produkcinėje aplinkose) ir dokumentavimą;
56.2. Svetainės naudotojų / administratorių  apmokymą įdiegus naują Svetainės funkcionalumą, bei administratorių ir naudotojų instrukcijų parengimą arba esamų instrukcijų atnaujinimą;
56.3. Svetainės perkėlimą į kitą techninę ar sisteminę įrangą (pagal poreikį), įskaitant:
56.3.1. Programinės įrangos įdiegimą bei Svetainės aplinkų (produkcinės ir testavimo) konfigūravimą;
56.3.2. Duomenų bazių ir joje esančios informacijos migravimą (pagal poreikį, pvz. atliekant operacinės sistemos naujinimo darbus) ir kitas susijusias paslaugas.
56.4. Papildomos duomenų migravimo paslaugos (pvz.: iš senos Perkančiosios organizacijos svetainės į Svetainę ir pan.);
56.5. Integracijų su kitomis sistemos paslaugų teikimas; 
56.6. kitos neišvardytos paslaugos, kurios viršija priežiūros paslaugų apimtį ar pagal savo esmę nėra priežiūros paslaugos.
57. Vystymo paslaugos turi būti teikiamos pagal paslaugų valandinį įkainį, nurodytą Tiekėjo pasiūlyme. Taisyklės dėl užsakymo: 
57.1.1. Perkančioji organizacija el. paštu arba Pagalbos tarnyboje suformuoja vystymo paslaugų poreikį aprašydama planuojamų įsigyti vystymo paslaugų objektą;
57.1.2. Paslaugų teikėjas, ne vėliau kaip per 5 darbo dienas nuo vystymo paslaugų poreikio pateikimo, įvertina ir pateikia Perkančiajai organizacijai vystymo paslaugos vertinimą valandomis (išskaidant vertinimą ir nurodant kiek valandų bus panaudota užduoties analizei, projektavimui ir dokumentacijos paruošimui, programavimui, testavimui ir diegimui (Perkančioji organizacija turi teisę prašyti Paslaugų teikėjo pagrįsti (detalizuoti) vystymo paslaugos elementui (pvz. programavimui) numatyta valandų skaičių) ir preliminarų vystymo paslaugos įgyvendinimo terminą. Perkančioji organizacija gavusi iš Paslaugų teikėjo vystymo paslaugos vertinimą, neįsipareigoja teikti užsakymo šios vystymo paslaugos įsigijimui ir gali priimti sprendimą konkrečių vystymo paslaugų neįsigyti, ar įsigyti ne visa apimtimi ir pan.;
57.1.3. Jeigu vystymo paslaugos užsakomos, Šalių įgalioti atstovai raštu sudaro abiejų Šalių sudaromą susitarimą dėl vystymo paslaugų užsakymo (jame turi būti nurodomi užsakomos paslaugos - objektas, sutartas valandų skaičius už paslaugų suteikimą su valandų naudojimo detalizacija, tikslus vystymo paslaugos suteikimo terminas). Paslaugų teikėjas pradeda numatytos užduoties vykdymą užsakyme nustatytais ir abiejų Šalių suderintais terminais;
57.1.4. Visais atvejais svetainės vystymo paslaugų užsakymų vykdymo metu naujai sukurtą ar pakeistą svetainės funkcionalumą Paslaugų teikėjas turi įdiegti tik visiškai jį ištestavęs ir įsitikinęs, kad įdiegus naują ar pakeitus esamą funkcionalumą svetainėje nebus sutrikdytas svetainės ar jos kitos sudėtinės dalies darbas ir visi įdiegti pakeitimai veiks taip, kaip buvo numatyta užsakyme ir (ar) kituose dokumentuose, nustatančiuose funkcinius reikalavimus kuriamam ar keičiamam svetainės funkcionalumui. Galutinį sprendimą dėl svetainės vystymo paslaugos užsakymų vykdymo metu naujai sukurto ar pakeisto funkcionalumo įdiegimo priima Perkančiosios organizacijos atsakingi specialistai. Už atliktas vystymo paslaugas Paslaugų teikėjui bus apmokama po faktinio šių paslaugų suteikimo pasirašius paslaugų suteikimo priėmimo-perdavimo aktą; 
58. Perkančioji organizacija neįsipareigoja išpirkti maksimalaus valandų kiekio, nurodyto techninės specifikacijos 55 papunktyje arba gali priimti sprendimą šių paslaugų neįsigyti visai. Konkretus vystymo paslaugos užsakymo paslaugos teikimo terminas yra suderinamas užsakyme ir negali būti ilgesnis nei 36 mėn. nuo Sutarties įsigaliojimo dienos.
59. Visoms svetainės vystymo paslaugoms turi būti taikoma 12 mėnesių nuo paslaugų pagal užsakymą priėmimo perdavimo akto pasirašymo dienos, garantinė priežiūra, kurios metu Paslaugų teikėjas turi nemokamai teikti šias paslaugas:
59.1.1. dėl Svetainės vystymo metu suteiktų paslaugų atsiradusių klaidų taisymas ir testavimas, neatitikimų šios techninės specifikacijos reikalavimams šalinimas; 
59.1.2. Svetainės funkcionalumo atstatymas, kai gedimo priežastis yra Paslaugų teikėjo suteiktos vystymo paslaugos ar įdiegtos programinės įrangos netinkamas veikimas;
59.1.3. Svetainės dokumentacijos tikslinimas pagal Svetainės vystymo metu atliktus taisymus (pakeitimus);
59.1.4. Svetainės vystymo paslaugoms garantija taikoma ir tuo atveju, kai svetainės funkcionalumo sutrikimo ir (arba) gedimo priežastys yra kitos Paslaugų teikėjo suteiktos paslaugos (pvz. priežiūros paslaugų suteikimo metu buvo pakeista sistemos konfigūracija, kuri turėjo įtakos Svetainės vystymo paslaugų metu sudiegto funkcionalumo veikimui).
59.2. Paslaugų teikėjas garantiniu laikotarpiu privalo užtikrinti, kad svetainės veikimo sutrikimai būtų šalinami pagal techninės specifikacijos 1 lentelėje „Incidentų prioritetai“ pateiktus reikalavimus;
59.3. Pasibaigus 12 mėn. garantinio aptarnavimo terminui, suteiktoms vystymo paslaugoms taikomi bendri priežiūros paslaugos reikalavimai, aprašyti techninės specifikacijos VIII skyriuje.

X. [bookmark: _Hlk193270603]INFORMACIJOS SAUGUMAS IR DUOMENŲ APSAUGA

60. Paslaugų teikėjas, teikdamas Paslaugas turi vadovautis ir užtikrinti šiuose teisės aktuose nustatytų reikalavimų įgyvendinimą:
60.1. BDAR;
60.2. ERĮ;
60.3. Lietuvos Respublikos asmens duomenų teisinės apsaugos įstatymas;
60.4. Lietuvos Respublikos kibernetinio saugumo įstatymas;
60.5. Lietuvos Respublikos valstybės informacinių išteklių valdymo įstatymas;
60.6. Tipinio kibernetinių incidentų valdymo ypatingos svarbos informacinėse infrastruktūrose planas, patvirtintas Lietuvos Respublikos krašto apsaugos ministro 2023 m. spalio 16 d. įsakymu Nr. V-840 „Dėl Tipinio kibernetinių incidentų valdymo ypatingos svarbos informacinėse infrastruktūrose plano patvirtinimo“;
60.7. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl valstybės informacinių sistemų gyvavimo ciklo valdymo metodikos patvirtinimo“;
60.8. [bookmark: _Hlk194923420][bookmark: _Hlk193274073]Kibernetinio saugumo reikalavimų aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
60.9. Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašas, patvirtintas Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“;
60.10. Kiti Lietuvos Respublikos teisės aktai, reglamentuojantys informacijos saugumą ir asmens duomenų tvarkymą.
61. Įsigaliojus naujiems Europos Sąjungos ar Lietuvos Respublikos teisės aktams, ar jų pakeitimams, susijusiems su Paslaugų vykdymu, Paslaugų Tiekėjas privalo vykdyti tokių teisės aktų nuostatas nuo jų įsigaliojimo datos. Todėl kiekviena šioje Techninėje specifikacijoje nurodyta reikalavimų nuostata, neatitinkanti įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusio su Paslaugomis, nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusi su Paslaugomis, nuostata.
62. Paslaugų teikėjo ir Perkančiosios organizacijos, pasirašyta Viešojo pirkimo-pardavimo sutartis, įsigalioja tik pasirašius Asmens duomenų tvarkymo sutartį (Pirkimo sąlygų priedas „Asmens duomenų tvarkymo sutartis“).
63. Visi informacijos saugumo ir duomenų apsaugos reikalavimai, taikomi Paslaugų teikėjui, yra taikomi ir jo pasitelktam subtiekėjui / -ams ar kitais pagrindais pasitelkiamiems ūkio subjektams. Paslaugų teikėjas galės vykdyti sutartį tik jam (subtiekėjui / -ams), jų specialistams pasirašius Konfidencialumo pasižadėjimo formą. Konfidencialumo pasižadėjimo formos Paslaugų teikėjo, subtiekėjo, specialistų (kurių kvalifikacija buvo tikrinama Viešojo pirkimo vykdymo metu) ir kitų specialistų, kurių kvalifikacija nebuvo tikrinama Viešojo pirkimo vykdymo metu, bet jie bus įtraukti į Viešojo pirkimo sutarties vykdymą kaip kiti specialistai, turi būti pasirašytos ir pateiktos Perkančiajai organizacijai per 1 d. d. nuo Viešojo pirkimo Sutarties įsigaliojimo dienos (nebent su Perkančiąja organizacija yra sutariama kitaip). Keičiant / pasitelkiant naujus subtiekėjus, keičiant specialistus sutarties vykdymo metu – kartu su raštu sudaromu susitarimu dėl subtiekėjų, specialistų (įtraukimo, pakeitimo ir pan.) turi būti pateikti šių subtiekėjų specialistų konfidencialumo pasižadėjimai.
64. Paslaugų teikėjui ir jo darbuotojams gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos teisės aktuose numatyta atsakomybė, jeigu Paslaugų teikėjas ir (ar) jo darbuotojai pažeis Sprendimo, kuriam teikia diegimo Paslaugas ir su šiuo Sprendimu susijusių kitų informacinių išteklių, informacijos saugumo (konfidencialumo, vientisumo ir prieinamumo) reikalavimus.
65. Paslaugų vykdymui Paslaugų teikėjo darbuotojams prieiga prie Perkančiosios organizacijos informacinių išteklių suteikiama tik tokios apimties, kokios reikia Paslaugų vykdymui užtikrinti. Nuotoliniai prisijungimai prie Paslaugų teikimui naudojamos infrastruktūros suteikiami taip, kaip numatyta šios techninės specifikacijos XII skyriuje „Reikalavimai nuotoliniam prisijungimui“.
66. Viešaisiais ryšių tinklais perduodamos elektroninės informacijos konfidencialumas turi būti užtikrintas, naudojant saugų šifravimą.
67. Turi būti užtikrinamas saugių protokolų ir (arba) saugių slaptažodžių naudojimas, kai duomenys perduodami išoriniais duomenų perdavimo tinklais.
68. Paslaugų teikėjui viešai neskelbtina informacija teikiama tik tokios apimties, kuri būtina Paslaugoms atlikti. Paslaugų teikėjas turi imtis visų teisinių, techninių ir organizacinių priemonių gautai informacijai apsaugoti, todėl Paslaugų teikėjui nustatomi tokie pagrindiniai reikalavimai:
68.1. neatskleisti ir neperduoti kitiems fiziniams ar juridiniams asmenims iš Perkančiosios organizacijos gautos informacijos, užtikrinti tinkamą jos saugumą, laikyti ją paslaptyje net pasibaigus sutarties galiojimui;
68.2. apie informacijos paskleidimo ar perdavimo kitiems fiziniams ar juridiniams asmenims faktą nedelsiant raštu informuoti Perkančiąją organizaciją ir imtis visų būtinų veiksmų užkirsti kelią tolesniam informacijos paskleidimui;
68.3. atlyginti informacijos neteisėto paviešinimo tiesioginius nuostolius.
69. Paslaugų teikėjo darbuotojams draudžiama savavališkai, be Perkančiosios organizacijos sutikimo (leidimo) atlikti Perkančiosios organizacijos informacinių sistemų, įskaitant valstybės informacines sistemas, kompiuterių tinklo ir kitų informacinių išteklių keitimus.

XI. REIKALAVIMAI TIEKĖJO PAGALBOS TARNYBAI

70. Reikalavimai tiekėjo Pagalbos tarnybai:
70.1. Paslaugų teikėjas turi turėti Perkančiosios organizacijos darbo dienomis, darbo valandomis (Paslaugų teikimo tvarka ir tikslus Paslaugos teikimo laikas nurodytas šios techninės specifikacijos V skyriuje „Paslaugų teikimo tvarka“) veikiančią Pagalbos tarnybą;
70.2. Paslaugų teikėjas turi užtikrinti komunikavimą lietuvių kalba žodžiu ir raštu (Pagalbos tarnybos sistemoje arba el. paštu) Perkančiajai organizacijai kreipiantis į tiekėjo pagalbos tarnybą;
70.3. Paslaugų teikėjo Pagalbos tarnyba turi suteikti galimybes registruoti kreipinius įvairiais nurodytais kanalais: elektroniniu paštu, fiksuoto ir mobilaus ryšio telefonu, naudojant WEB sąsają;
70.4. Paslaugų teikėjas turi būti įdiegęs veikiančius ir aprašytus incidentų bei keitimų valdymo procesus, atitinkančius informacinių technologijų paslaugų valdymo (ITIL ar analogiškos metodikos) gerųjų praktikų rekomendacijas bei veikiantį internetinį portalą kreipiniams registruoti bei peržiūrėti;
70.5. Paslaugų teikėjo Pagalbos tarnyba turi užtikrinti operatyvų grįžtamąjį ryšį ir informacijos apie incidentus realiu laiku (angl. On-line) teikimą interneto tinklalapyje, veikiančiame HTTPS protokolu.
70.6. Pagalbos tarnyba turi informuoti apie užregistruotų incidentų būklę, planuojamą incidentų išsprendimo datą ir laiką bei incidentų išsprendimą.

XII. REIKALAVIMAI NUOTOLINIAM PRISIJUNGIMUI

71. Nuotoliniams prisijungimams prie Perkančiosios organizacijos tarnybinių stočių ar kitų informacinių išteklių Paslaugų teikėjas gali pasirinkti vieną iš žemiau nurodytų būdų.
72. Prisijungimas užtikrinantis žemiau keliamus reikalavimus, nenaudojant dedikuoto saugaus prisijungimo valdymo sprendimo:
72.1. Nuotolinis prisijungimas prie Perkančiosios organizacijos tarnybinių stočių yra galimas tik naudojantis VPN tuneliu (Tiekėjas nurodo IP adresą / -us, iš kurių bus jungiamasi į Perkančiosios organizacijos tarnybines stotis);
72.2. Kiekvienam Paslaugų teikėjo paskirtam specialistui, atitinkančiam Perkančiosios organizacijos paslaugų pirkimo sąlygose nustatytus kvalifikacinius reikalavimus, sudaromas unikalus naudotojo vardas ir slaptažodis, kurie perduodami asmeniškai arba siunčiami elektroniniu paštu, užšifruotame dokumente (pasinaudojant pvz., Gpg4win arba lygiaverčiu sprendimu);
72.3. Paslaugų teikėjui nutraukus darbo santykius su paskirtu specialistu, Paslaugų teikėjas, paslaugų teikimo sutartyje nurodytu el. paštu, nedelsiant turi informuoti apie tai Perkančiąją organizaciją, kuri nedelsiant panaikina nurodyto specialisto naudotojo vardą ir slaptažodį ir / arba užblokuoja prieigą prie Perkančiosios organizacijos tarnybinių stočių;
72.4. Suteiktas naudotojo vardas nekeičiamas ir negali būti suteiktas kitam Paslaugų teikėjo paskirtam specialistui;
72.5. Naudotojų vardai, slaptažodžiai Paslaugų teikėjo specialistams yra sudaromi ir keičiami vadovaujantis Kibernetinio saugumo reikalavimų apraše nustatytais reikalavimais.
73. Prisijungimas prie Perkančiosios organizacijos tarnybinių stočių nuotoliniu būdu realizuojamas naudojant saugaus prisijungimų valdymo sprendimą (angl. „Privilaged access managment“ (toliau - Sprendimas)), kuris užtikrina, kad:
73.1. tik patvirtinti Paslaugų teikėjo specialistai galės atlikti prisijungimą prie tarnybinių stočių ir tik su tokio lygio teisėmis, kokios reikalingos numatytai paslaugai teikti;
73.2. Sprendimas palaiko kelių veiksnių autentifikaciją ar kitus saugius prisijungimo būdus, kurie leidžia identifikuoti Paslaugų teikėjo specialistus;
73.3. visi Paslaugų teikėjo specialistų prisijungimai ir jų trukmės yra fiksuojamos;
73.4. prisijungimai, naudojantis Sprendimu, yra šifruojami;
73.5. visi Paslaugų teikėjo specialistų prisijungimai ir atliekami veiksmai prisijungus prie Perkančiosios organizacijos tarnybinių stočių būtų įrašomi, fiksuojant kokiu laiku ir kokį veiksmą atliko Tiekėjo specialistas. Sesijos turi būti saugomos ne trumpiau kaip 6 mėn.;
73.6. esant Perkančiosios organizacijos poreikiui, su Perkančiąja organizacija suderintu formatu ir būdu, Paslaugų teikėjas turi perduoti Perkančiajai organizacijai Paslaugų teikėjo specialisto atliktų veiksmų įrašytą sesiją; 
73.7. už Sprendimą, jo palaikymą atsakingas pats Paslaugų teikėjas, sprendimas turi būti naudojamas Paslaugų teikėjo veikloje.
74. Perkančioji organizacija, atsižvelgiant į teisės aktų pasikeitimus ir/arba Perkančiosios organizacijos infrastruktūroje įgyvendinamus naujus sprendimus, pasilieka teisę sutarties vykdymo metu keisti prie Perkančiosios organizacijos tarnybinių stočių naudojamą prisijungimo būdą ir principą (pvz. Perkančioji organizacija savo IT infrastruktūroje įsidiegia saugaus prisijungimų valdymo sprendimą, į kurio naudojimą įtraukia ir Paslaugų teikėjo specialistus).

XIII. NACIONALINIO SAUGUMO REIKALAVIMAI

75. Perkančioji organizacija siekia įsigyti paslaugas, kurios nekelia grėsmės nacionaliniam saugumui. Perkančioji organizacija yra įrašyta į Saugiojo tinklo naudotojų sąrašą ir yra laikoma esminiu kibernetinio saugumo subjektu, nurodytu Kibernetinio saugumo įstatyme, todėl vadovaujantis VPĮ 37 straipsnio 9 dalimi, paslaugos ir paslaugų teikime naudojama įranga ir / ar kita programinė įranga (pvz.: Pagalbos tarnyba ir kita paslaugų teikime naudojama įranga ir / ar programinė įranga) turi atitikti žemiau nurodytus su nacionaliniu saugumu susijusius reikalavimus:

3 lentelė. Nacionalinio saugumo reikalavimai.
	Nr.
	Su nacionaliniu saugumu susijęs reikalavimas
	Atitiktį reikalavimui pagrindžiantys dokumentai[footnoteRef:2] [2:  Perkančioji organizacija nustato, kad Paslaugų teikėjas turi pateikti tiek dokumentų, kad jie patvirtintų visą reikalavime / reikalavimuose nustatytą / nustatytus reikalavimą / reikalavimus. Perkančioji organizacija pasilieka teisę Paslaugų teikėjui pateikus ne visus nurodytus dokumentus (jeigu jie nėra pakankami) – prašyti pateikti ir kitus dokumentus (jeigu pateikti dokumentai yra nepakankami ir tam tikros reikalavimo dalies nepatvirtina), t. y. Perkančioji organizacija nustato, kad šį / šiuos reikalavimus patvirtinantys dokumentai gali būti tikslinami. Pažymėtina, jog Perkančioji organizacija rekomenduoja teikti Juridinių asmenų dalyvių informacinės sistemos išrašą arba atitinkamus valstybės narės ar trečiosios šalies dokumentus, kadangi šis išrašas arba atitinkamas dokumentas detaliai pateikia informaciją apie tiekėjo atitiktį Viešojo pirkimo sąlygų keliamiems su nacionaliniu saugumu susijusiems reikalavimams.] 


	1.
	Prekės - jeigu tokia yra naudojama Paslaugų teikimo metu, turi nekelti grėsmės nacionaliniam saugumui. Perkančioji organizacija laiko, kad prekės kelia grėsmę nacionaliniam saugumui, kai prekių gamintojas ar jį kontroliuojantis asmuo[footnoteRef:3] yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) LR Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose[footnoteRef:4]. [3:  Kontroliuojančio asmens sąvoka apibrėžta VPĮ 2 straipsnio 151 dalyje. Kontroliuojantis asmuo – individualios įmonės savininkas arba juridinis ar fizinis asmuo, kuris kitame juridiniame asmenyje: 1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba 2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi: a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje 2013/34/ES nustatytus reikalavimus; b) fizinių asmenų atveju – sutuoktiniai, tėvai ir jų vaikai (įvaikiai).]  [4:  Su valstybių ar teritorijų sąrašu galite susipažinti čia https://e-seimas.lrs.lt/portal/legalAct/lt/TAD/1a061730b0c711ecaf79c2120caf5094/asr ] 

	Vadovaujantis LR Viešųjų pirkimų įstatymo 39 straipsnio 3 dalimi pateikiama:
1. Nacionalinio saugumo reikalavimų atitikties deklaracija, patvirtinta Viešųjų pirkimų tarnybos 2022 m. gruodžio 29 d. įsakymu Nr. 1S-233 (Pirkimo sąlygų atitinkamas priedas).[footnoteRef:5] [5:  Paslaugų teikėjui kartu su pasiūlymu nepridėjus šios deklaracijos – Perkančioji organizacija nustato taisyklę, kad šis dokumentas galės būti tikslinamas.] 

Ekonomiškai naudingiausią pasiūlymą pateikusio tiekėjo (galimo pirkimo laimėtojo) prašoma pateikti vieną ar kelis šiuos dokumentus. (SVARBU: teikiama tiek dokumentų, kiek reikalinga patvirtinti nurodytą informaciją):
1) jei prekių gamintojas ar jį kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai ar kiti perkančiajai organizacijai priimtini dokumentai.
2) jei prekių gamintojas ar jį kontroliuojantis asmuo yra fizinis asmuo, pateikiama fizinio asmens tapatybę patvirtinančio dokumento (tapatybės kortelės ar paso) kopija, Juridinių asmenų dalyvių informacinės sistemos išrašas, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija, pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.
SVARBU: Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.
Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti dokumentus, jie turi būti išduoti ne anksčiau kaip3 mėn., skaičiuojant atgal nuo 2022-10-14.
Tiekėjas turi atitikti reikalavimus pasiūlymo pateikimo dienai ir išlaikyti reikalavimo / reikalavimų atitikimą visą Sutarties galiojimo laikotarpį.

	2.
	Paslaugos turi nekelti grėsmės nacionaliniam saugumui. Perkančioji organizacija laiko, kad paslaugos kelia grėsmę nacionaliniam saugumui, kai paslaugos būtų vykdomos iš LR Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų[footnoteRef:6]. [6:  Su valstybių ar teritorijų sąrašu galite susipažinti čia https://e-seimas.lrs.lt/portal/legalAct/lt/TAD/1a061730b0c711ecaf79c2120caf5094/asr] 

	Vadovaujantis LR Viešųjų pirkimų įstatymo 39 straipsnio 3 dalimi pateikiama: 
1. Nacionalinio saugumo reikalavimų atitikties deklaracija, patvirtinta Viešųjų pirkimų tarnybos 2022 m. gruodžio 29 d. įsakymu Nr. 1S-233 (Pirkimo sąlygų atitinkamas priedas)[footnoteRef:7]. [7:  Paslaugų teikėjui kartu su pasiūlymu nepridėjus šios deklaracijos – Perkančioji organizacija nustato taisyklę, kad šis dokumentas galės būti tikslinamas.
] 

Ekonomiškai naudingiausią pasiūlymą pateikusio tiekėjo (galimo pirkimo laimėtojo) prašoma pateikti vieną ar kelis šiuos dokumentus. (SVARBU: teikiama tiek dokumentų, kiek reikalinga patvirtinti nurodytą informaciją):
1) jei paslaugas teikiantis ar jį kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai ar kiti perkančiajai organizacijai priimtini dokumentai.
2) jei paslaugas teikiantis ar jį kontroliuojantis asmuo yra fizinis asmuo, pateikiama fizinio asmens tapatybę patvirtinančio dokumento (tapatybės kortelės ar paso) kopija, Juridinių asmenų dalyvių informacinės sistemos išrašas, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija, pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.
SVARBU: Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

Tiekėjas turi atitikti reikalavimus pasiūlymo pateikimo dienai ir išlaikyti reikalavimo / reikalavimų atitikimą visą Sutarties galiojimo laikotarpį.



76.  Jeigu prekių gamintojas ar paslaugų tiekėjas, ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams LR Viešųjų pirkimų įstatymo 37 straipsnio 9 dalis netaikoma. Tiekėjai, pildydami pasiūlymą, Pasiūlymo formoje turi nurodyti, ar jie turi šį statusą.
77. Perkančioji organizacija gali neprašyti LR Viešųjų pirkimų įstatymo 39 straipsnio 3 dalyje nurodytų dokumentų, jeigu iš kitų šaltinių, negu nurodyta LR Viešųjų pirkimų įstatymo 39 straipsnio 5 dalyje, gali nustatyti atitiktį keliamiems reikalavimams. 
78. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros.
79. Perkančioji organizacija yra laikoma esminiu kibernetinio saugumo subjektu, todėl pirkimo objektui yra taikomas Viešųjų pirkimų įstatymo 37 straipsnio 8 dalis, t. y. tiekėjo siūlomos prekės (taip pat jų gamintojai), paslaugos turi nekelti grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Perkančioji organizacija, kuri yra laikoma esminiu subjektu, laiko, kad tiekėjo siūlomos prekės (taip pat jų gamintojai), paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis . Perkančioji organizacija kreipsis į Nacionaliniam saugumui užtikrinti svarbių objektų apsaugos koordinavimo komisiją (toliau – Komisija) dėl ketinamo sudaryti sandorio atitikties nacionalinio saugumo interesams patikros, ir tuo atveju, jeigu Komisija pareikalaus pateikti papildomus dokumentus ir iš kitos ketinamo sudaryti sandorio šalies, ji privalės juos pateikti.

XIV. ŽALIEJI REIKALAVIMAI

80. Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3 ir 4.4.4 papunkčiais:
80.1. pirkimo objektas tenkina Tvarko aprašo 4.4.3 papunktyje nustatytą sąlygą, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų palaikymo paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos;
80.2.  taikant Tvarkos aprašo 4.4.4.1 papunktyje nustatytą aplinkosauginį principą ir siekiant, kad teikiant Paslaugas ir vykdant sutartinius įsipareigojimus, būtų sunaudojama mažiau gamtos išteklių, turi būti mažinamas popieriaus sunaudojimas, atsisakoma nebūtino dokumentų kopijavimo ir spausdinimo, dokumentacija teikiama tik elektroniniu formatu, o dokumentaciją, kuri turi būti pasirašoma, būtina pasirašyti elektroniniu parašu. Esant būtinybei dokumentaciją spausdinti, ji turi būti spausdinama ant abiejų lapo pusių ir naudojamas popierius, kuris atitinka aplinkos apsaugos kriterijus popieriui ir jo gaminiams, nustatytus Tvarkos aprašo 2 priedo 1 punkte.

[bookmark: _Hlk194923250]XV. TIEKĖJO ATITIKTIS KIBERNETINIO SAUGUMO REIKALAVIMAMS

81.  Tiekėjas paslaugų teikimo metu privalo užtikrinti, kad jis ir jo pasitelkiami kiti ūkio subjektai (ūkio subjektai, kurių pajėgumais remiamasi kvalifikacijai pagrįsti, subtiekėjai ir kita) atitinka Lietuvos Respublikos Vyriausybės 2018-08-13 nutarimu Nr. 818 ,,Dėl Lietuvos Respublikos kibernetinio saugumo įstatymo įgyvendinimo“ patvirtintame Kibernetinio saugumo reikalavimų apraše (toliau – Aprašas) esminiams kibernetinio saugumo subjektams[footnoteRef:8][1] nustatytus kibernetinio saugumo reikalavimus. Perkančiajai organizacijai paprašius, per abiejų šalių suderintą terminą, Tiekėjas privalo pateikti paaiškinimus ir (ar) kitus įrodymus (pvz.: sertifikatus ir (ar) politikas, ir (ar) procesų aprašus, ir (ar) išorinio audito išvadas), kurie patvirtintų, kad Tiekėjas užtikrins atitiktį Aprašo reikalavimams. [8: [1] Nacionalinis kibernetinio saugumo centras prie Krašto apsaugos ministerijos, vadovaudamasis Lietuvos Respublikos kibernetinio saugumo įstatymo nuostatomis, Valstybinę energetikos reguliavimo tarybą oficialiai pripažino esminiu kibernetinio saugumo subjektu. Nacionalinio kibernetinio saugumo centro prie Krašto apsaugos ministerijos 2025 m. balandžio 16 d. Pranešimas apie įregistravimą į kibernetinio saugumo subjektų registrą Nr. (4.26 Mr) 6K-313.] 


XVI. TIEKĖJO ATITIKTIS KOKYBĖS REIKALAVIMAMS TINKLŲ IR INFORMACINIŲ SISTEMŲ PRODUKTAMS, PASLAUGOMS

82. Paslaugų teikėjas paslaugų teikimo metu turi užtikrinti, kad jis ir jo pasitelkiami kiti ūkio subjektai (ūkio subjektai, kurių pajėgumais remiamasi kvalifikacijai pagrįsti, subtiekėjai ir kita) paslaugų teikimo metu laikysis standarte LST ISO/IEC 27001:2022 „Informacinės technologijos. Saugumo metodai. Informacijos saugumo valdymo sistemos“ nustatytų reikalavimų ir paslaugų teikimo metu Tarybai paprašius, per abiejų šalių suderintą terminą, pateiks paaiškinimus ir (ar) kitus įrodymus (pvz.: sertifikatus ir (ar) politikas, ir (ar) procesų aprašus, ir (ar) išorinio audito išvadas), kurie patvirtintų, kad paslaugų teikimo metu užtikrinami informacijos saugumo valdymo procesai.

XVII. TIEKĖJO PRIEIGŲ VALDYMO, ĮSKAITANT PRIEIGŲ LAIKOTARPIO RIBOJIMO UŽTIKRINIMAS

83. Paslaugų teikėjas turi užtikrinti prieigos prie Perkančiosios organizacijos informacinių išteklių (toliau - TII) valdymą:
83.1. jungimasis prie Perkančiosios organizacijos tinklų ir (ar) informacinių sistemų turi būti atliekamas specializuotos programinės įrangos pagalba, kurioje realizuota dviejų faktorių autentifikacija, užtikrinanti, kad tik patvirtinti Paslaugų teikėjo specialistai galės atlikti prisijungimą prie Perkančiosios organizacijos tinklų ir (ar) informacinių sistemų. Visi prisijungimai ir jų metu vykdomi visi veiksmai turi būti įrašomi, prisijungimų trukmė turi būti fiksuojama, prisijungimo kanalai turi būti šifruojami specializuotos programinės įrangos pagalba;
83.2. Paslaugų teikėjas turi įsitikinti, kad informacinės sistemos, kompiuterinė įranga ir duomenų tinklai iš kurių jungiamasi prie Perkančiosios organizacijos tinklų ir (ar) informacinių sistemų yra saugūs ir patikimi (atnaujinta operacinė sistema ir kita programinė įranga, įdiegta antivirusinė programinė įranga, įjungta ir nustatyta saugasienė ir t. t.);
83.3. Paslaugų teikėjas turi vykdyti savalaikę ir reguliarią prieigos teisių kontrolę ir veiksmų peržiūrą;
83.4. Paslaugų teikėjas turi įsitikinti, kad prisijungimas prie Perkančiosios organizacijos tinklų ir (ar) informacinių sistemų, ir prieigos suteikimas vyktų vadovaujantis principu „Būtina naudoti“ bei turėtų sutartą galiojimo terminą.
